Mickey Petersen bag søndagstriumf | PokerNews\nVi nåede kun lige at få armene ned fra Morten Lihns WPT-sejr, før endnu en dansker hev en triumf hjem til Danmark. Denne gang var det på den virtuelle filt, hvor den danske Team Online Pro, Mickey Petersen, på mindre end to timer hev sejren hjem i Sunday SuperSonic på hans egen hjemmebane.\n1.093 spillere deltog i den $215-dyre turbo-turnering, og Danmark var yderligere repræsenteret på finalebordet, hvor Søren Kongsgaard endte på en 6. plads til $9.792. Men det var 'mement_mori', som tog den største del af præmiepuljen, da han besejrede ungarske 'fricirics' heads-up.\nDen hurtigt overståede sejr kastede $42.049 af sig, og det gav forløsning for den danske EPT København-vinder:\n- Weee won the Sunday Supersonic for $42,000, my biggest online score of the year and end of a long online downswing. Thanks for the support!, skrev danskeren på sin twitter kort efter triumfen.


Apartment Fijacko Z i Zagreb til Bedste Pris-garanti | Agoda.com\nVojmila Rabadana 16, Stenjevec, Zagreb, Kroatien, 10000 - Se på kort\nMere om Apartment Fijacko Z\nFor rejsende der gerne vil opleve synet og lyden af Zagreb, så er Apartment Fijacko Z det perfekte valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Apartment Fijacko Z sikrer den utrolige service og de fremragende faciliteter dig et ophold du ikke vil glemme. Gæsterne på dette hotel har glæde af gratis trådløst internet på alle værelser, parkering, familieværelse, kæledyr tilladt, rygeområde på stedet.\nAlle hotellets værelser er indrettede med betænksomme bekvemmeligheder som garanti for uforlignelig komfort. Desuden sikrer hotellets væld af fritidstilbud, at du har rigeligt at foretage dig under dit ophold. Med sit tilbud om et afslappende og problemfrit ophold hver gang er Apartment Fijacko Z det kloge valg for rejsende til Zagreb.


Hareskovborger i spidsen for Innovationsfonden - sn.dk - Forsiden - Nordsjælland - Furesø\nTina Fanø fra Hareskovby er udpeget som formand for Danmarks Inoovationsfond.\nArtiklen: Hareskovborger i spidsen for Innovationsfonden\nHareskovborger i spidsen for Innovationsfonden\nFuresø - 23. februar 2019 kl. 12:58\nDen 1. april sætter Tina Fanø fra Hareskovby sig i formandsstolen for Danmarks Innovationsfond.\n- Innovationsfondens rolle som bindeled mellem forskning og innovation og erhvervslivet skaber enorm værdi for det danske samfund. Jeg glæder mig utroligt meget til at bidrage til dette som formand for bestyrelsen, hvor jeg vil arbejde aktivt for at fastholde og udbygge den unikke rolle, som Innovationsfonden har, når det kommer til at investere i alt fra banebrydende forskningsprojekter, over startups og helt unge iværksættere og til innovative produktionsvirksomheder og erhvervsforskere, siger Tina Fanø.\nUddannelses- og Forskningsminister Tommy Ahlers (V) ser Tina Fanø som den helt rette formand.\n07:31 Bregnerød sætter slutspurten ind\n13:26 Søndersøskolen indsatte »ny« skoleleder


Øresunds Internationale Skole - Privatskole.dk - find en fri grundskoler i dit område\nVi er en friskole fra 2003, som underviser fra børnehaveklassen til og med 9. klasse. Vi er en mindre skole, hvor alle kender hinanden, og hvor vi forventer meget af vores elever. Vores elever opnår gode afgangseksamens karakterer, for det er vigtigt for os, at vores elever får mulighed for at vælge den ungdomsuddannelse, de ønsker efter 9. klasse.\nVi underviser på dansk men har en del mere engelsk, end hvad der normalt kræves i folkeskolen, så vores elever er meget dygtige til engelsk – se evt. vores karakterer under resultater og fakta. Vi arbejder altid med at fange eleven der, hvor eleven er rent uddannelsesmæssigt og uddanner dem trin for trin, så de virkelig forstår og kan bruge, det de lærer. I en del af undervisningen arbejder eleven i sit helt eget tempo, dvs. at læreren og eleven har mulighed for at sikre at forståelsen er helt på plads.\nHver elev er unik med deres specielle ideer, tanker, ønsker, holdninger og synspunkter, og det er vigtigt, at de bliver hørt og taget i betragtning, i det omfang det er muligt. Da vi ved, at ros og anderkendelse giver barnet selvtillid og bevidsthed om egne evner, er det et af vores vigtige arbejdsområder.\nØresunds Internationale Skoles formål, målsætning og værdigrundlag\nI samarbejde med forældrene fremmes elevernes tilegnelse af viden, færdigheder, arbejdsmetoder og udtryksformer, der medvirker til den enkelte elevs alsidige personlige udvikling. Hvor eleverne, når de er færdige med deres skolegang på Øresunds Internationale Skole, er unge mennesker, der har den grundlæggende viden og kunnen, der står mål med, hvad der almindeligvis kræves i folkeskolen. En elev som formår at tilegne sig ny viden om samfundet og som kan anvende det, de har lært. Eleverne forberedes til at leve i et samfund som det danske med frihed og folkestyre, samt udvikle viden om og respekt for et demokratisk samfund og grundlæggende friheds- og menneskerettigheder, herunder ligestilling mellem kønnene.\nEn hverdag med gensidig respekt lærer og elev imellem hvor eleverne vises hvordan man optimalt opfører sig så, det er behageligt for alle at være tilstede.\nFamilien i skolens hverdag\nElevens hverdag i skolen skal foregå i tæt samarbejde med forældrene. Familien skal være en del af hverdagen ved forældrekonsultation, samtaler og ved begivenheder på skolen. Det er vigtigt at skolen og familien har et tæt samarbejde om elevens hverdag og de forskellige situationer der kan opstå.\nEleven skal mødes der hvor eleven er. Eleven skal opleve at indlæringen foregår trin for trin og derved får succesoplevelser og selverkendelse om, at de kan det de har lært. Eleven skal have plads og rum til at tilegne sig viden og kunnen og rum og plads til at bygge videre på sin viden og kunnen trin for trin, både i grupper, i samarbejde med andre og alene.\nUndervisningen vil til dels i noget af undervisningen være opbygget ved den individuelle undervisning, hvor eleven har mulighed for at lære i sit eget tempo og arbejder sig frem igennem pensum sammen med læreren. Ved alle andre former for undervisning såsom klasseundervisning og gruppearbejde tages den enkelte elevs kunnen og viden så vidt som muligt også med i betragtning. Al undervisning har det formål for øje at opnå yderligere viden og kunnen for den enkelte elev og for alle.\nHar en enkelt elev eller en gruppe i klasse brug for en repetition af det allerede lærte, er det muligt for læreren at henvise eleverne til, at repeterer det specifikke kapitel og lave opgaver til eleven eller gruppen, så eleven igen kan anvende det lærte.\nI undervisningen stimuleres eleven gennem tilegnelse af viden på forskellige måder og ved på forskellig vis at bringe virkeligheden ind i undervisningen. Dette blandt andet ved brug af modellerevoks hvor eleven viser principper og teoridele i modellerevoks. Tegninger og billeder anvendes meget til at vise virkeligheden hvor den ikke er til stede.\nI løbet af et skoleår tages der på ture der er relateret til undervisningen hvor undervisningen bringes ud af klasselokalet og ud af skolen. Der laves tværfaglige arrangementer hvor klasserne oftest er blandet på kryds og på tværs.\nElevernes nysgerrighed i forskellige emner skal styrkes og opbakkes i videst mulige omfang og deres evner til at få svar på spørgsmål gennem bearbejdningen af et emne og finde information om det skal udvikles og styrkes i gennem skoleårene. Det er vigtigt at eleverne lærer at være selvstændige, være i stand til at arbejde i grupper, at få fuldført en opgave og lærer at formulere forskellige opgavespørgsmål.\nI undervisningen er elevens forståelse i højsædet. Dette gøres blandt andet igennem forståelsen og anvendelsen af selve ordene. Teorier og grundlæggende principper i undervisningen bearbejdes til fuld forståelse hos eleven.\nOrdbøger og anvendelse af ordbøger er en meget vigtig del af elevens hverdag og skolearbejde, idet det giver eleven mulighed for at forstå. Derfor skal det, at kunne anvende en ordbog og vide hvilken viden man kan få fra disse og andre opslagsværker være en kompetence som eleven udvikler igennem sin skolegang og en kompetence som eleverne har når de forlader Øresunds Internationale Skole.\nIgennem undervisningen styrkes elevens alsidige personlige udvikling på mange måder og eleven skal lære at der er mange måder at lære på og at lære sammen med andre.\nHver elev får sin egen handlingsplan, et såkaldt fremgangsark. Denne plan viser hvad eleven skal nå på et skoleår. På et stykke papir nedskrives hvad eleven skal opnå og gennemgå for det indeværende skoleår og hvert fag bliver delt op i flere dele som visualiseres gennem firkanter ved siden af faget på papiret. Dette bliver opdateret og firkanterne som eleven har gennemgået bliver farvelagt og handlingsplanerne bliver gennemgået med eleven mindst en gang om måneden derved følger eleven med i hvor langt han/hun er nået.\nHver elev får denne oversigt med hjem i starten af året, således at forældrene kan følge med i deres barns fremgang. Dette fremgangsark bliver også anvendt ved de årlige forældrekonsultationer, hvor de bliver brugt til at underrette forældre og eleven om elevens udbytte af undervisningen og som en løbende evaluering heraf.\nNår eleven har færdiggjort, gennemgået og tilegnet sig ny viden, f.eks. ved færdiggørelsen af navneord og deres forskellige endelser laver eleverne en lille prøve som giver læreren en mulighed for at hjælpe eleven med fuld forståelse, hvis der er noget i undervisningen som eleven ikke fuldt ud har forstået. Dette gøres også ved afslutningen af hver klassetrins matematikbog lige meget hvornår på året eleven færdiggører bogen.\nSkolen bygger på det pædagogiske princip, at eleverne skal anerkendes for det, de gør godt, og at det er det, som skal fremhæves igennem skolegangen, det være sig både den faglige og den sociale fremgang som f.eks. at eleven har lært at gange, er blevet færdig med en bog, har gjort et projekt færdigt eller det at eleven er blevet god til at række fingeren op i time, lave sine lektier eller har været meget hjælpsom eller sød ved sine kammerater. Ved at skolen fokuserer på disse principper vil der være en tendens til at eleverne vil fokusere på de positive ting.\nI al undervisning anses det for væsentligt, at eleverne i løbet af skoletiden modtager mange og forskellige oplevelser og derfor også er på mange forskellige ture og løser mange forskellige tværfaglige opgaver. Al undervisning tilrettelægges som en veksel virkning mellem individuelt og fælles arbejde.\nSom international skole med mange forskellige nationaliteter behandles og bearbejdes de grundlæggende menneskerettigheders synspunkter og love. Respekt for andre og deres meninger udvikles. Det grundlæggende demokratiske princip om at flertallet af en gruppe bestemmer men samtidig har en udstrakt pligt til ikke at tromle hen over mindretallet bearbejdes.\nHovedreglen på skolen er at få andre til at smile.\nElevernes evner til at begå sig i en større social sammenhæng styrkes og bearbejdes samt deres medansvar for det sociale aspekt i gruppen, klassen og skolen styrkes.\nPå skolen arbejdes der konstant med at få eleverne til at tale sammen om deres eventuelle problemer. Vi tager problemerne op og taler om dem og eleverne skal arbejde på gensidig respekt for hinanden.\nElevernes medansvar for skolen er en del af hverdagen, igennem deres hjælp med at passe på skolen, organisere og rydde op i spiselokalet efter frokost, igennem mælkefordeling, samt det at vande blomster og gennem leg og ansvar for hinanden både i og udenfor timerne og det faglige arbejde.\ntlf.: +45 32598002.\nSend en besked til Øresunds Internationale Skole\nKochs Skole Tømmerup Friskole


Netværk Administration: Softwareopdateringer - Zajacperrone.com\nEn af de irritationsmomenter, at hver net leder står anvender softwarerettelser at holde operativsystemet og anden software opdateret. En software patch er en mindre opdatering, der løser de små glitches, der dukker op fra tid til anden, såsom mindre sikkerheds- eller problemer med ydeevnen.\nDisse fejl nyresten € t betydelige nok til at kræve en ny version af softwaren, men theyâ € re vigtig nok til at kræve fastsættelse. De fleste af de patches korrekte sikkerhedshuller at hackere har afdækket i deres ubarmhjertige forsøg på at skabe ravage på computeren verden.\nMed jævne mellemrum udføre alle de nyligt frigivne patches kombineres i en service pack. Selv de mest flittige netværksadministratorer anvende alle patches når theyâ € re frigivet, mange administratorer bare vente på service packs.\nWindows indeholder en funktion kaldet Windows Update, der automatisk installerer patches og service packs, når de bliver tilgængelige. Disse patches gælder ikke kun for Windows, men til andre Microsoft-software. Hvis du vil bruge Windows Update, skal du åbne Kontrolpanel, klikke på System og sikkerhed og derefter klikke på Windows Update.\nFra Windows Update-vinduet, kan du klikke på knappen Installer opdateringer for at hente opdateringer, der gælder for din computer. Du kan også konfigurere Windows Update, så den automatisk søger efter opdateringer og installerer dem uden at spørge. For at indstille denne indstilling, skal du klikke på linket Skift indstillinger. Dette viser Windows Update Skift indstillinger side, som vist i følgende figur.\nDen Vigtig opdateringer rullelisten giver dig flere muligheder for automatisk drift:\nInstaller opdateringer automatisk: Denne indstilling kontrollerer for opdateringer regelmæssigt og installerer dem uden at spørge. Du kan angive, hvor ofte at tjekke for opdateringer, og på hvilket tidspunkt.\nHent opdateringer, men lad mig vælge, om at installere dem: Hvis youâ € re en betyder computerbruger, skal du vælge denne mulighed. Det henter automatisk opdateringerne, men derefter giver dig mulighed for, om de vil installere dem. Dette lader dig fravælge opdateringer, du måske ikke ønsker.\nSøg efter opdateringer, men lad mig vælge, om at downloade og installere dem: Med denne indstilling kan du bestemme, hvilke opdateringer skal hentes.\nAldrig Søg efter opdateringer: Denne indstilling deaktiverer automatiske opdateringer helt.\nNetværk Administration: operativsystem og software Patches\nNetværk Administration: BIND Basics\nHvad er et påbud Bond?


Den forvirrede smed: vi vil jo gerne uddanne os mere! – udenfilter.dk\nAf David Rosenqvist den 13. december 2012\nDen forvirrede smed: vi vil jo gerne uddanne os mere!\nNu har jeg i så lang tid læst og hørt, at vi her i landet kommer til at mangle hoveder og hænder, der har læst videre, og jeg ved, at der er mange andre håndværkere – ud over mig selv – der er bange for, at de skal være i deres fag indtil de er 70 år gamle. Jeg tror, at de gerne vil tage sig en overbyggende uddannelse, men det er nok de færreste, der har råd til at gå fra en faglært løn ned til en S.U. Det svarer til at miste ca. 300.000 efter skat.. Til min glæde læser jeg i Ugebrevet A4, at der er kommet forslag fra Dansk Metal om, at man kunne få det, der svarer til dagpenge , hvis man ønsker at videreuddanne sig. Desværre bliver det hurtigt fejet af bordet af Morten Østergaard (RV) (altså ministeren for forskning, innovation og videregående uddannelser!), Hans begrundelse er, at det jo var noget af det, man kunne have drøftet til 3-partsforhandlingerne. Altså giver han fagbevægelsen skylden for, at deres medlemmer ikke har økonomisk mulighed for at videreuddanne sig. Igen oplever jeg, at det er folk på gulvet, som skal betale regningerne. Såvidt jeg husker, var det den selvsamme gruppe, der fik revet deres sikkerhedsnet væk under sig, da efterlønnen blev fjernet..\nMorten Østergaard påpeger samtidig, at man i stedet kan bruge kompetencefondene, til at dække udgifterne. Men Morten: For det første er der slet ikke nok penge i de fonde, ,og for det andet så er det penge, som er forhandlet hjem til lønmodtagere til gengæld for lønstigninger. Altså er det igen dem på gulvet, der skal samle regningerne op.\nJeg er helt med på, at vi ikke skal komme sovende til vores goder. Men det ville være rart, hvis vi alle var med til at bidrage til vores velfærdssamfund. Man skal huske på, at de mennesker, man vil have til at tage mere uddannelse, er mennesker, der har børn og hus. Og der er ingen af dem, der kan tage en uddannelse, på en S.U. Hvis man kunne få dagpenge sats, så mener jeg, at det vil hjælpe på, hvor mange der ville tage en uddannelse – men det vil stadig være hårdt for dem. For de ville miste op til 50 % af deres indkomst.\nVi ses på skolebænken.\nPosted in Uden kategoriTagged dagpenge, lige muligheder, skole\nFyring på menuen ← Forrige artikel\nVi kan, derfor bør vi! Næste artikel →


Super Bowl – Draftday.dk\nVanvittigt comeback: Patriots vinder Super Bowl efter overtid\nNew England Patriots er mestre for femte gang, efter de søndag vandt Super Bowl LI med 34-28 over Atlanta Falcons efter overtid og et historisk stort comeback.\nRunning back James White scorede det afgørende touchdown i overtid, efter Patriots havde vundet lodtrækningen og marcherede ned ad banen og afgjorde kampen på den første serie.\nPatriots’ sejr kom efter et vanvittigt comeback og endnu en MVP-præstation af quarterback Tom Brady (43/62, 466 yards, 2td, 1int), der nu som den eneste quarterback i historien har vundet fem Super Bowls.\nFalcons førte med 28-3 – altså 25 point – med godt to minutter tilbage af tredje quarter, inden White fik reduceret på et fem-yard touchdown.\nI fjerde quarter scorede Danny Amendola og White begge touchdowns, og begge stod også bag kritiske two point-convertions, der udlignede Falcons’ føring.\nI overtiden fik Brady bolden og bevægede sit angreb metodisk ned ad banen, inden White løb ind fra to-yard linjen.\nFørste quarter endte uden point, men i anden quarter satte Falcons trumf på og udnyttede flere Patriots-fejl.\nEn fumble fra running back LeGarrette Blount blev omsat til et fem-yard touchdown fra running back Devonta Freeman, og cornerback Robert Alford returnerede en Brady-interception for en 82-yard scoring.\nInd imellem de touchdowns greb tight end Austin Hooper også et touchdown fra quarterback Matt Ryan, der fandt ham for en 19-yard scoring.\nPatriots var på hælene i første halvleg men fik reduceret få sekunder før pausen på et Stephen Gostkowski field goal fra 41 yards.\nTredje quarter startede med Falcons i teten, og det hele syntes afgjort, da running back Tevin Coleman hev et seks-yard catch ind og løb i end zone.\nFalcons havde mulighed for at udbygge føringen, men dybt på egen banehalvdel blev Ryan sacked og fumblede på en tredje down, og det kickstartede Patriots.\nBrady omsatte den turnover til et fem-yard touchdown til White, og fra det punkt så Patriots sig ikke tilbage.\nBoston-mandskabet satte yderligere 19 point på tavlen i fjerde quarter og fremtvang overtid, hvor White afgjorde kampen.\nWhite spillede en kæmpe rolle og havde hele 20 boldberøringer for 139 yards og altså tre touchdowns.\nDet var dog ikke nok til at give ham MVP-trofæet, som igen gik til Brady.\nJacob Nørtov\tNFL\tLeave a comment 06/02/2017 - 05:51 2 Minutes\nNew England Patriots’ vej til Super Bowl LI\nNew England Patriots’ vej til Super Bowl i et lyntempo. Her får du en kort gennemgang af holdets 18 kampe på vej til den store finale, der bød på 16 sejre og kun to nederlag.\n1. @ Arizona Cardinals: 23-21 (1-0)\nTom Brady er i karantæne i de første fire kampe, og derfor starter Jimmy Garappolo premieren. Garappolo gør det godt og rammer plet på 24 af 33 kast for 264 yards og et tidligt touchdown til nyerhvervelsen, wide receiver Chris Hogan. Reserven fører desuden Patriots til et afgørende field goal med små fire minutter tilbage. Cardinals får en sidste chance, men med kun 41 sekunder tilbage misser kicker Chandler Catanzaro et potentielt vindende field goal fra 47 yards.\n2. vs. Miami Dolphins: 31-24 (2-0)\nPatriots slår divisionsrivalerne fra Miami med lodder og trisser og med masser af malurt i bægeret. Jimmy Garappolo starter brandvarm og smadrer Dolphins for 232 yards og tre touchdowns i løbet af de første 17 minutter, inden han må udgå med en alvorlig skulderskade. Rookien Jacob Brissett overtager, men Dolphins har ingen problemer med at lukke ham ned. Gæsterne kæmper sig tilbage i kampen, og quarterback Ryan Tannehill kaster to touchdowns i anden halvleg. Dolphins scorer de sidste 21 point, men Patriots lukker kampen med en interception i de sidste sekunder.\n3. vs. Houston Texans: 27-0 (3-0)\nBill O’Brien får et forfærdeligt gensyn med Gillette Stadium. Jacoby Brissett vinder sin første kamp som starter i fraværet af skadede Jimmy Garappolo og løber i end zone fra 27 yards. Running back LeGarrettt Blount scorer fra en enkelt yard og på et 41-yard løb. Texans hjælper Patriots ved at lave tre turnovers, ligesom de i tre andre tilfælde ikke formår at konvertere fjerde downs. Patriots går 3-0.\n4. vs. Buffalo Bills: 0-16 (3-1)\nUgen efter at have givet Texans et æg, bliver Patriots selv lukket helt ned. Bills sætter tonen under opvarmningen, da de skubber til Jacoby Brissett, og det udløser et større slagsmål. Patriots rammer aldrig dagen og konverterer kun én af 12 tredje downs. Brissett, der starter sin blot anden kamp, fumbler, og kicker Stephen Gostkowski et field goal-forsøg. Nederlaget er et af de værste i Bill Belichicks tid som Patriots-træner.\n5. @ Cleveland Browns: 33-13 (4-1)\nTom Brady er tilbage efter endt karantæne og ser ikke ud til at have misset et snap. Brady kaster for 406 yards og tre touchdowns, og wide receiver Chris Hogan og tight end Rob Gronkowski griber begge for flere end 100 yards. Det er dog en anden tight end, Martellus Bennett, der stjæler rampelyset med tre touchdowns. Browns’ quarterback Cody Kessler starter ellers godt og rammer på fem af otte kast for 62 yards og et touchdown, inden han skadet må overlade pladsen til en svag og ineffektiv Charlie Whitehurst.\n6. vs. Cincinnati Bengals: 35-17 (5-1)\nBrady fortsætter hvor han slap fra Browns-kampen og i sin første hjemmekamp, er han næsten fejlfri. Patriots-quarterbacken rammer på 29 af 35 kast for 376 yards og tre touchdowns, og Rob Gronkowski sender Bengals til tælling med syv catches for 162 yards og et touchdown. Bengals fører ellers med 14-10 i tredje quarter, men så laver linebacker Dont’a Hightower en safety. På under fem minutter har Patriots bragt sig afgørende foran med 25-14. Running back LeGarrette Blount lukker kampen i sidste minut med en et-yard scoring.\n7. @ Pittsburgh Steelers: 27-16 (6-1)\nQuarterback Landry Jones (29/47, 281 yards, 1td 1int) starter i fraværet af en skadet Ben Roethlisberger. Jones volder Patriots problemer i store dele af kampen, og Steelers er kun bagud med ét point i starten af tredje quarter. I sidste ende trækker Patriots fra takket være en stærk præstation af Blount. Den store running back løber i alt for 127 yards og scorer to gange, ligesom Rob Gronkowski scorer en enkelt gang og griber for 93 yards.\n8. @ Buffalo Bills: 41-24 (7-1)\nPatriots får revanche for nederlaget tidligere på sæsonen. På Ralph Wilson Stadium har Tom Brady og co. ingen problemer med Bills, der dog sætter quarterbacken under pres og sacker Brady (22/33, 315 yards, 4td) fem gange. Bills tager en tidlig føring, men touchdowns fra wide receivers Danny Amendola og Chris Hogan samt Rob Gronkowski vender kampen inden pausen. I anden halvleg udbygger Patriots takket være scoringer fra Julian Edelman og LeGarrette Blount.\n9. vs. Seattle Seahawks: 24-31 (7-2)\nFor anden gang i sæsonen taber Patriots på hjemmebane, da Seattle Seahawks vinder med 31-24 på Gillette Stadium. Patriots har ellers bolden på Seahawks’ to-yard linje med et halv minut tilbage, men gæsterne holder stand og afviser Patriots på fire forsøg. Uden running back Thomas Rawls stråler rookie running back C.J. Prosise med 153 offensive yards, og wide receiver Doug Baldwin scorer tre touchdowns. Det samme gør LeGarrette Blount, men Tom Brady har en skidt dag og bliver intercepted en enkelt gang.\n10. @ San Francisco 49ers: 30-17 (8-2)\nFor første gang i karrieren spiller Tom Brady i hjembyen San Francisco mod det hold, han holdt med som barn. Patriots-quarterbacken leverer varen og kaster fire touchdowns, men kampen er helt tæt til fjerde quarter. Først her trækker Patriots fra og scorer 17 ubesvarede point og går til 30-10. LeGarrette Blount løber for 124 yards, mens rookie wide receiver Malcolm Mitchell hiver fire bolde ind for 98 yards og et touchdown.\n11. @ New York Jets: 22-17 (9-2)\nPatriots har det ofte svært ude mod Jets, og denne gang er ingen undtagelse. “Gang Green” har længe gæsterne på krogen og med 10 minutter tilbage, tager Jets føringen 17-13 på et Quincy Enunwa-touchdown. Et field goal fra kicker Stephen Gostkowski og et touchdown fra wide receiver Malcolm Mitchell med små to minutter sender Patriots i front. Jets får en sidste chance, men defensive end Chris Long forcerer en fumble på quarterback Ryan Fitzpatrick. Sejren er Tom Bradys 200. i karrieren, og han tangerer dermed Peyton Mannings rekord. Rob Gronkowski forlader kampen med en alvorlig rygskade, der slutter hans sæson.\n12. vs. Los Angeles Rams: 26-10 (10-2)\nRookie quarterback Jared Goff og Rams har ingen chance ude mod Patriots. Gæsterne bliver holdt til sølle 162 yards og laver to turnovers, og Patriots cruiser til en let sejr. LeGarrette Blount løber i end zone fra 43 yards, og Tom Brady gør kun lige det nødvendige med 269 yards og et touchdown til Chris Hogan. Med sin 201. sejr bliver Brady den mest vindende quarterback i NFL’s historie.\n13. vs. Baltimore Ravens: 30-23 (11-2)\nPatriots starter som lyn og torden og bringer sig hurtigt foran med 16-0 og 23-3 tidligt i anden halvleg. Herefter går hjemmeholdet i stå og laver to special teams-fumbles, der bringer Ravens tilbage i kampen. I fjerde quarter fører Patriots kun med tre point, men så kaster Tom Brady et afgørende 79-yard touchdown til Chris Hogan. Patriots vinder for 11. gang.\n14. @ Denver Broncos: 16-3 (12-2)\nBroncos’ forsvar holder Patriots til 16 point, og Tom Brady completer kun 16 kast. Alligevel vinder Patriots en sjælden sejr i Denver. Running backs LeGarrette Blount og Dion Lewis løber i alt 35 gange for 126 yards, og Patriots’ forsvar forcerer tre turnovers og holder Broncos ude af end zone. Blounts scoring i anden quarter bliver kampens eneste touchdown i en match, hvor Patriots har bolden i mere end 33 minutter. Sejren sikrer Patriots AFC East-divisionen og en oversidder i første runde af slutspillet.\n15. vs. New York Jets: 41-3 (13-2)\nHjemme på Gillette Stadium smadrer Patriots rivalerne fra New York. Patriots fører 41-0, inden kicker Nick Folk sent i kampen fjerner det triste Jets-nul fra scoreboardet. New Englands forsvar forcerer fire turnovers, og quarterback Ryan Fitzpatrick completer sølle otte af 21 kast. Tom Brady kaster tre touchdowns til running back James White og tight ends Martellus Bennett og Matt Lengel, og LeGarrette blount scorer to touchdowns.\n16. @ Miami Dolphins: 35-14 (14-2)\nPatriots lukker den regulære sæson med en sikker sejr ude over Dolphins. Det er sæsonens ottende udesejr af otte muligt, og Patriots’ vej til Super Bowl bliver en smule lettere. Sejren sikrer nemlig hjemmebanefordel igennem hele slutspillet. Tom Brady kaster tre touchdowns til Martellus Bennett, Michael Floyd og Julian Edelman, og LeGarrette Blount scorer sit 18. touchdown. Patriots fører med 20-0, inden Miami får reduceret, men et Edelman-touchdown for 79 yards afgør kampen i tredje quarter.\nDivisional: vs. Houston Texans: 34-16 (15-2)\nPatriots’ vej til Super Bowl går over to hjemmekampe i slutspillet. Den første er mod Texans, hvor Patriots hiver sejren i land i sæsonens måske dårligste præstation. Texans’ forsvar lægger enormt pres på Tom Brady, der kaster to interceptions (ligeså mange som i hele den regulære sæson) og kun rammer på 18 af 38 kast. Running back Dion Lewis griber et touchdown, returnerer et punt for et touchdown og løber også i end zone for et touchdown. Texans’ angreb er håbløst dårligt, og quarterback Brock Osweiler kaster tre interceptions, og det gør, at Texans, trods en skidt Patriots-dag, aldrig rigtigt er tæt på at vinde. Sejren sender Patriots i den sjette AFC-finale i træk.\nConference: vs. Pittsburgh Steelers: 36-17 (16-2)\nFor niende gang i holdets historie vinder Patriots en konferencefinale og avancerer til Super Bowl. På hjemmebane har Bill Belichicks tropper ikke de store problemer med Steelers, der tidligt i kampen mister running back Le’Veon Bell til en lyskeskade. Tom Brady fortsætter sit stærke spil mod Steelers’ forsvar og kaster for en post-season franchise rekord 384 yards og tre touchdowns. Kampens helt store profil er wide receiver Chris Hogan, der griber ni bolde for 180 yards og to touchdowns. Kollegaen Julian Edelman hiver otte bolde ind for 118 yards. Steelers er aldrig inde i kampen, og quarterback Ben Roethlisberger kaster først et touchdown sent i fjerde quarter og bliver også intercepted. Patriots er klar til Super Bowl, hvor Atlanta Falcons venter.\nLæs også: Falcons’ vej til Super Bowl LI\nJacob Nørtov\tNFL\tLeave a comment 04/02/2017 - 11:51 7 Minutes\nSuper Bowl LI: 20 stats før finalen\nSuper Bowl-ugen er i gang, og om seks dage afgøres det, om Atlanta Falcons eller New England Patriots skal hæve “The Vince Lombardi Trophy” som mestre. Draftday.dk giver dig her 20 statistikker, der er værd at bemærke inden NFLs store finale.\n1. Begge hold har relativt gode special teams-enheder. New England Patriots’ enhed er rangeret som nummer syv hos Football Outsiders, Atlanta Falcons’ som nummer otte.\n2. Atlanta Falcons scorede i grundspillet i gennemsnit 4,1 touchdowns pr. kamp. Klart flest i NFL (nummer to på listen, New Orleans Saints, scorede 3,4 touchdowns). New England Patriots er nummer fire med 3,3 touchdowns pr. opgør.\n3. Patriots har tilladt modstanderen en passer rating af 82,3 point. Femtebedst i NFL. Atlanta Falcons er nummer 21 med en tilladt rating af 91,7 point.\n4. I grundspillet blev Patriots kun straffet 5,6 gange for ulovlige forseelser. Det er fjerdefærrest antal kastede gule flag imod sig i NFL.\n5. Falcons’ cornerback Robert Alford er i denne sæson blevet straffet for seks defensive pass interference-kendelser. Næstflest i ligaen.\n6. NFLs førende i sacks er Atlanta Falcons’ outside linebacker Vic Beasley med 15,5 sacks. Til gengæld lavede han “kun” 56 pressures – kun 18. bedst i ligaen.\n7. Det er langt fra sikkert, at han er aktiv i Super Bowl (han sad over i AFC-finalen), men Patriots’ nyankomne wide receiver, Michael Floyd, har i denne sæson været usædvanligt god til at skaffe en ny første down på sine receptions. Floyd, der i december blev fyret i Arizona, efter at han kørte spirituskørsel, og som blev samlet op af New England, har skaffet fire nye forsøg på 31 af 37 catches. Næstflest i NFL.\n8. 31-årige Matt Ryan førte NFL i passer rating i den regulære sæson med en rating af 117,1 point. Men det er værd at bemærke, at hans rating falder til 97,0 i 4. quarter, når kampen potentielt bliver afgjort.\n9. Tom Brady havde NFLs bedste passer rating i 2016 i shotgun-formationer med en rating af 116,5 point.\n10. Matt Ryan skaffede en første down på 44,6 procent af alle sine 534 kast i grundspillet. Det toppede NFL.\n11. Takket være især NFL-få turnovers indledte Patriots’ modstandere i grundspillet – i gennemsnit – deres angrebsserie på egen 25,6 yard-linje. Den værste udgangsposition i hele NFL.\n12. New England Patriots havde i grundspillet det klart letteste turneringsprogram ifølge Football Outsiders. Atlanta Falcons havde det 17. letteste.\n13. Patriots har i Dion Lewis og James White to running backs, der begge er skarpe på catches. Det er derfor værd at bemærke, at Falcons i grundspillet tillod seks receiving touchdowns til running backs. Flest i NFL.\n14. New England Patriots’ højre tackle, Marcus Cannon, var stærkt udskældt i 2015-sæsonen. Men i denne sæson har han ikke tilladt et sack siden 1. spillerunde mod Arizona Cardinals, hvor han tillod.\n15. Når Tom Brady har været under pres, er han kun i 10,6 procent af tilfældene siden blevet nedlagt af et sack. Den laveste andel i ligaen og et bevis for, at han er dygtig til at undgå sacks.\n16. Ifølge Pro Football Focus’ subjektive vurderinger baseret på samtlige spil i 2016-sæsonen har Atlanta Falcons den sjettebedste angrebslinje i NFL. New England Patriots har den 10. bedste.\n17. Patriots’ slot-receiver, Julian Edelman, greb i den regulære sæson 98 bolde for 158 yards, 1106 yards og tre touchdowns. Det er tredje gang i karrieren, at han greb mindst 92 bolde.\n18. Tom Brady snittede i en alder af 39 år i alt 8,23 yards pr. kast. Hans højeste gennemsnit siden 2011. Hans completion percentage på 67,4 procent er hans bedste siden 2007.\n19. Atlanta Falcons’ wideout Julio Jones er én af kun tre NFL-spillere, der i to forskellige slutspilskampe har grebet for mindst 180 yards. De to andre er Hall of Famerne Fred Biletnikoff og Jerry Rice.\n20. Patriots’ Devin McCourty og Falcons’ Keanu Neal var henholdsvis nummer ét og nummer to i coverage blandt safeties – ifølge Pro Football Focus’ rangeringer.\nKILDER: NFL.com, Pro Football Focus, Pro Football Perspective, ESPN, Stats.\nSøren Hygum Hansen\tNFL\tLeave a comment 02/02/2017 - 20:32 3 Minutes\nAtlanta Falcons’ vej til Super Bowl LI\nAtlanta Falcons’ vej til Super Bowl i lyntempo. Her kan du læse en kort gennemgang af Falcons’ 18 kampe på vej til den store finale, hvor de ikke har været siden 1998.\nContinue reading “Atlanta Falcons’ vej til Super Bowl LI” →\nJacob Nørtov\tNFL\tLeave a comment 31/01/2017 - 21:24 6 Minutes\nBlog: 10 tanker efter Super Bowl 50\nSuper Bowl 50 er i bogen. Du får her 10 kommentarer om natten til mandagens finale, hvor Denver slog Carolina.\n1. En rodet affære\nDet blev aldrig nogen køn Super Bowl. Det var en NFL-finale, der var præget af personlige fejl, 15 punts, 18 gule flag og kun fire, konverterede tredje downs på 29 forsøg (!). Et uhørt lavt tal. Hvis man er til forsvarsfodbold, vil man elske denne kamp, men personligt ærgrede jeg mig over, at ingen af holdene fandt rytmen. Det var alt for ofte to tunge, korte løb på de første downs – og så et sack eller en incompletion på tredje down. Og det var ikke specielt seværdigt. Det var – efter min mening – den dårligste Super Bowl siden Steelers vs Seahawks i 2005, som dengang skuffede mig.\n2. Denvers forsvar på højde med Ravens’ anno 2000\nDet er nu sikkert: Denvers forsvar vil gå over i historien som ét af de største – på linje med Baltimore Ravens’ anno 2000 og Seattle Seahawks’ anno 2013. Den præstation, som forsvaret leverede gennem sæsonen og siden i slutspillet, hvor det reelt vandt kampene for Broncos mod d’herrer Ben Roethlisberger, Tom Brady og Cam Newton var imponerende. Det lavede i alt seks sacks mod Newton, blev noteret for 16 hurries og slog ham i jorden 12 gange på hits. Og det var en Newton, der kun var blevet nedlagt af sammenlagt tre hits i de to foregående slutspilskampe. Han ramte kun plet på 18 af 41 kast for 265 yards og en interception for en sæsonlav rating af 55,4 point – og tabte to kostbare, touchdown-givende fumbles.\nFor forsvaret stod reelt bag begge touchdowns, som Denver scorede. På det første forcerede Von Miller en fumble på Cam Newton, hvorefter Malik Jackson var først over bolden i endzonen, og siden forcerede Miller endnu en fumble tæt på Panthers’ endzone, der førte til C.J. Andersons rushing touchdown. Inden kampen vurderede Football Outsiders via deres detaljerede analyser, at Broncos’ forsvar anno 2015 var bedre end Ravens’ ditto anno 2000. Nu bør der ikke være nogen tvivl om, at de to forsvar i hvert fald er på linje med hinanden.\n3. Peyton Mannings “Hollywood”-finish\nDet var en så udpræget anti-Manning-kamp, som nogen kamp kunne være, og beviset var ikke større, end da Denver med godt fem minutter igen stod med tredje down og ni foran med kun seks point. I stedet for at kaste bolden og jagte en vigtig første down, opgav Manning, “checkede” ud af et spilkald (et kast?) for i stedet at kalde et konservativt løbespil, der kun gav én yard. Det spil symboliserede tydeligt, hvad 39 år- og 320 dage-gamle Manning kan og ikke kan. Sandsynligheden for, at han ville finde en receiver var ikke stor – slet ikke på en dag, hvor Broncos kun konverterede én af 14 tredje downs til fire nye forsøg.\nBroncos skaffede kun 194 total yards, og Manning ramte kun plet på 13 af 23 kast for 141 yards og en interception. Men faktisk var de stats meget sammenlignelige med de stats, som hans chef, Broncos’ general manager John Elway, præsterede (12/22/123/1 INT) i hans næstsidste Super Bowl, hvor han også kun var en “game manager” for et stærkt forsvar og en god løbeoffensiv.\nLigesom Elway, der siden vandt endnu en Super Bowl, slutter Manning (hvis han stopper) på toppen med en forrygende, “Hollywood”-agtig finish, hvor han var dømt ude, men alligevel stod bag center i slutspillet for Super Bowl-vinderen. Helt utroligt. Og ikke nok med det. Med de tre slutspilssejre, der virkede usandsynligt at han ville få på cv’et i december, slutter Manning i givet fald karrieren med flere sejre i slutspillet (14) end nederlag (13). En vigtig statistik for en spiller, hvis største negative nøk på eftermælet formentlig vil være, at han ikke vandt nok i slutspillet. Og Manning slog også rivalen Tom Brady – samlet set – i interne slutspilsopgør (3-2), ligesom han med sejren nåede op på 200 sejre i karrieren – flest i NFL-historien og en ny rekord. Og endelig er han den første, startende quarterback, der har vundet en Super Bowl med to forskellige hold. Det kan hverken Joe Montana eller Tom Brady prale af.\n4. Hvorfor gjorde Panthers ikke mere for at stoppe Von Miller?\nMed 2,5 sacks, to forcerede fumbles og adskillige pressures var Von Miller for anden kamp i træk Denvers bedste spiller og en fortjent Super Bowl MVP. Jeg fatter bare ikke, at han fik så meget plads mod Carolinas højre tackle Mike Remmers. På alle Millers tre sacks var han i “én-mod-én”-dueller med Remmers, der ikke havde en chance mod Miller. Hvorfor forsøgte Panthers ikke kontinuerligt at holde én ekstra mand i den højre side? For eksempel Ed Dickson eller Mike Tolbert? Det havde trods alt forstyrret Millers fremstød.\nProblemet var naturligvis, at det ville gøre arbejdet lettere for Millers makker, den anden outside linebacker, DeMarcus Ware. Men jeg ville have taget mine chancer med Michael Oher mod Ware og eventuelt ladet linjen – og dermed én ekstra lineman – trække mod Ware (der dog flere gange angreb indvendigt, når linjen blev trukket i hans retning). Virkeligheden var, at Remmers var chanceløs mod Miller, og det var en afgørende faktor for Broncos’ sejr.\n5. Special-teams en vigtig faktor\nFør kampen havde flere peget på, at stærkt special-teams mere end nogensinde ville kunne give et hold en fordel, fordi Denver næppe ville kunne flytte bolden effektivt i angrebet – sådan som det også blev tilfældet.\nOg Broncos vandt netop kampen på special-teams. Punter Britton Colquitt snittede 45,8 yards pr. punt og sendte flere gange punts dybt ud mod sidelinjen, så de var sværere at returnere, og Jordan Norwood udnyttede en Panthers-brøler ved at returnere et punt (som Panthers troede var et fair catch) for 61 yards – en ny Super Bowl-rekord. Samtidig missede Panthers’ kicker Graham Gano et field goal. Denver vandt desuden kampen om udgangspositionen, og det var vigtigt i en kamp, hvor begge angreb var så svage.\nOG SÅ DE KORTERE KOMMENTARER:\n6. Panthers’ All-Pro-cornerback Josh Norman tog brodden af Broncos’ top-receiver Demaryius Thomas. Sidstnævnte greb ikke én eneste bold, når han var dækket af Norman. Faktisk greb Thomas kun én bold for otte yards – det var, da han stod i “the slot” (hvor Norman ikke fulgte med).\n7. CBS’ tv-dommer Mike Carey har fået hård kritik gennem sæsonen – en kritik, der har taget hårdt på ham. Det var derfor uheldigt, at Carey indledte Super Bowl med at fejlvurdere, hvad dommerne ville gøre, da Panthers’ bad dommerne gennemse et potentielt Jerricho Cotchery-catch, der var dømt en incompletion. Carey sagde, at kendelsen ville blive omstødt, men sekunder senere sagde referee Clete Blakeman, at kendelsen stod fast. Siden hørte vi ikke fra Mike Carey. Meget tankevækkende…\n8. Hvilken kamp af Panthers’ forsvartalent Kony Ealy. Han lavede tre sacks (en tangering af Super Bowl-rekorden), var først over en fumble og lavede en interception på Manning. Kampens MVP, hvis det ikke havde været for Von Miller.\n9. Jeg har personligt stor respekt for Cam Newton og intet imod hans adfærd, og jeg mener, at hele “Cam vs kritikerne”-debatten er medieskabt (hvor mange kritikere er der reelt?). Men de folk, der ikke kan fordrage Cam Newton, fik noget mere at pege på, da en dybt skuffet Newton pludselig rejste sig op og forlod sit pressemøde efter kampen, hvor han dårligt havde sagt noget. Det er helt fair og forståeligt at være skuffet, men det er i modgang, man viser sit sande jeg, og det “jeg” så ikke godt ud for en quarterback, der elsker at være i søgelyset og vise sig frem, når han har succes. Han burde have bidt det i sig og overlevet de fem minutter, som medierne krævede af ham.\n10. Jeg ved stadig ikke helt, hvad jeg synes om halvlegsshowet. Det var den 23. Super Bowl, jeg har set, og det var fedt at se øjeblikke fra Super Bowls halvlegsshows gennem årene. Og jeg kan godt lide Coldplay. Men det blev lidt rodet af, at Beyonce og Bruno Mars pludselig også skulle have del de 12 minutter. Jeg havde foretrukket mere Coldplay og mindre Mars og “Queen B”.\nSøren Hygum Hansen\tSøren Hygum Hansen\tLeave a comment 08/02/2016 - 05:40 6 Minutes\nBlog: 3 dueller, der afgør Super Bowl 50\nAlle ved, at Peyton Manning og Cam Newton får nøgleroller i Super Bowl. Men det er tre dueller i duellen – med de to stjerners holdkammerater – der reelt afgør Super Bowl.\nSe her de tre dueller:\nBroncos’ LG Evan Mathis, C Matt Paradis og RG Louis Vasquez vs Panthers’ DTs Star Lotulelei og Kawann Short\nHvis Denver skal have en chance i Super Bowl 50, er det altafgørende, at holdet giver Cam Newton og Panthers-offensiven så få chancer som muligt for at score, for Denver kan ikke vinde en “shootout” (de har ikke scoret flere end 30 point i fire quarters i denne sæson). Det kræver dels, at løbeangrebet er effektivt, dels at Peyton Manning ikke bliver nedlagt for ofte og samtidig får tid i lommen til at konvertere tredje downs til fire nye forsøg, så Denver-angrebet kan fortsætte serien og gøre kampen “kortere”.\nDerfor er mødet mellem Broncos’ indvendige angrebslinje – Mathis, Paradis og Vasquez – og Panthers’ superstærke defensive tackle-duo, Lotulelei og Short, ekstremt afgørende. De to sidstnævnte er grundstammen i Panthers-defensiven, og de er NFLs bedste tackle-duo, og de har på papiret en fordel i forhold til de tre Broncos-bøffer, som ikke har haft en god sæson, især ikke på kastespil. Mathis er én af NFLs bedste run blockers, og Broncos løber ofte bag ham og skaffer her 4,5 yards pr. carry.\nMen det bliver svært for Mathis at skabe meget plads mod de to stærke Panthers-tackles, der bag dem har superhurtige Luke Kuechly, Shaq Thompson og Thomas Davis til at rydde op. I slutspillet har Panthers kun tilladt 1,6 yards pr. carry på første down, og det er for lidt for et Denver-hold, der har brug for at være tålmodigt med løbet. Samtidig er det store spørgsmål, om Manning får tid nok til at ramme plet på kast, eller om lommen hele tiden kollapser bag ham, fordi Lotulelei og Shot “bull-rusher” de blokerende linemen ind i ham.\nSidder Lotulelei og Short på kampen og dominerer den indvendige angrebslinje hos Denver, har jeg svært ved at se Broncos vinde. Men kan de tre linemen vinde flere dueller, end de taber, har Denver en chance.\nBroncos’ WR Demaryius Thomas vs Panthers’ CB Josh Norman\nSelvom han grebet for flere end 1300 yards, har Broncos’ top-receiver Demariyus Thomas haft en skuffende sæson, hvor han er gået mere og mere i stå. Kun i én af de seneste 11 kampe har han grebet for flere end 100 yards, og i slutspillet er det kun blevet til seks catches for sølle 52 yards. En nakkeskade kan have generet ham, og mod Patriots (hvor han kun greb to bolde for 12 yards) rullede forsvaret opdækningen i retning af Thomas, men uanset hvad er Thomas ikke den receiver, han har været i de foregående sæsoner.\nMen søndag har Broncos brug for, at han finder formen. Og det bliver ikke let. Demaryius Thomas skal nemlig op mod Panthers’ top-cornerback Josh Norman, der natten til søndag fik to stemmer i kampen om at blive årets forsvarsspiller i NFL, og som i denne sæson har fået sit helt store gennembrud i Panthers’ zoneforsvar. Norman, der kun har tilladt en passer rating af NFL-lave 54,0 point, følger i mange situationer modstanderens bedste receiver, og det må Thomas siges at være hos Denver. Derfor kan de to få mange dueller. Hvis Denver skal besejre ét af NFLs bedste forsvar, kræver det, at holdet får en række store spil fra holdets receivers – ikke mindst fra Thomas.\nEndnu en “to catches for 12 yards”-præstation vil formentligt betyde, at Denver ikke har en chance for at vinde Super Bowl. Men kan han levere et par store spil, der giver Denver momentum og flytter bolden 20-30 yards, har holdet bestemt en chance.\nPanthers’ RT Mike Remmers vs Broncos’ SLB Von Miller\nRemmers, en tidligere undrafted free agent, har været overraskende god for Carolina og har ikke tilladt ét eneste quarterback pressure i slutspillet. Og det er vigtigt, for som Draftday.dk har fortalt, falder quarterback Cam Newtons passer rating med 41 procentpoint (det største fald i NFL), når han bliver presset af en pass-rusher (kontra når han ikke er presset). I den kamp i sæsonen, hvor Newton var allermest presset, var ganske rammende sæsonens eneste nederlag (vs Atlanta i december). Ganske simpelt: Cam Newton er ikke den samme quarterback, når han bliver ramt eller slået ud af kurs.\nDerfor er det altafgørende, at Broncos får lagt et heftigt pres på Newton, og det pres forventes ikke mindst at komme fra outside linebacker Von Miller, som står over for Remmers.\nI AFC-finalen lavede Miller 2,5 sacks og truede og ramte konstant Tom Brady og nedlagde ham endda på et sack på et spil, hvor Patriots brugte en sjette offensiv lineman (Cameron Fleming) i forsøget på at dobbeltdække Miller. Men Miller racede rundt om linjen og Fleming og frem til Brady. Remmers vil uden tvivl også få hjælp, for Panthers er storforbruger af “max protection”-systemer, hvor to ekstra folk bliver tilbage for at stoppe modstanderens pass-rush. Det ændrer dog ikke ved, at Remmers ofte får til primær opgave at stoppe frygtindgydende Miller.\nPro Football Focus har – ganske kontant – meldt ud, at Remmers og Millers duel afgør Super Bowl. Helt så sikkert, mener jeg ikke det er. Miller kan godt terrorisere Newton og stadig se sit hold tabe, hvis Broncos-angrebet flopper. Men der er ingen tvivl om, at duellen er i fokus, for hvis Carolina er nødt til at hjælpe Remmers i for mange situationer, betyder det dels, at der kommer mere plads til andre Broncos-spillere (DeMarcus Ware, Derek Wolfe, Malik Jackson), dels at Newton har færre receivers at kaste til. Og det er et problem mod NFLs bedste secondary, der har spillerne til at dække Panthers-receiverne én mod én.\nSøren Hygum Hansen\tBlogs, Søren Hygum Hansen\tLeave a comment 07/02/2016 - 13:11 4 Minutes\nBlog: 6 tanker før Super Bowl 50\nDet er Super Bowl Sunday! Du får her seks tanker før natten til mandagens Super Bowl 50 mellem Denver Broncos og Carolina Panthers.\n1. Panthers udnytter gratis muligheder\nDet er ekstremt vigtigt for Denver, at Peyton Manning, der har kastet 17 interceptions i denne sæson, og resten af angrebet ikke smider bolden væk på turnovers. Kampen om turnovers er altid vigtig – men i denne kamp er det altafgørende.\nSmider angrebet igen og igen bolden væk – som det skete seks gange for Carson Palmer i NFC-finalen – har Broncos ikke en chance. I denne sæson har intet andet angreb nemlig indledt så mange angrebsserier (15) på modstanderens banehalvdel som Carolina herunder 11 inden for 40 yard-linjen. og angrebet udnytter ekstremt effektivt de mange gratis muligheder, som det stærke forsvar giver dem, når enheden forcerer en takeaway. Faktisk har Carolina scoret flest point via takeaways i NFL.\nDet er tankevækkende, at Panthers er det første hold siden 1970, der førte ligaen i flest scorede point, men samtidig ikke var i top 10 i total yards. Det vidner om, at holdet er dygtige til at score point, når muligheden byder sig, men altså ikke nødvendigvis noget top-top-angreb. Faktisk spillede Panthers i den regulære sæson ifølge Football Outsiders mod den sammenlagt svageste gruppe af forsvar, så holdets mange point skal altså tages med et gran salt.\nDenver har et forsvar, der kan konkurrere lige med Can Newton og Co., hvis Newton skal indlede angrebsserien dybt på egen banehalvdel. Men hvis Panthers får for mange muligheder langt oppe på banen – eller på Broncos’ banehalvdel – kan selv Denvers forsvar komme til kort.\nAngrebet og især Manning må ikke give Carolina de muligheder – for så kan Super Bowl hurtigt være afgjort\n2. Sådan kan Denver vinde\nHvordan slog Atlanta Falcons som det eneste hold i denne sæson Carolina Panthers?\nOpskriften var dobbeltsidet. Falcons, der vandt 20-13, blev ved med at løbe med bolden og slog samtidig Cam Newton ud af kurs via et stærkt pres. I den kamp blev Newton ifølge Pro Football Focus presset på næsten halvdelen (16 af 34 dropbacks), svarende til 47,1 procent, hvilket var den højeste procentsats i hele sæsonen.\nI den kamp ramte Newton kun plet på 17 af 30 kast for 142 yards. Faktisk falder hans passer rating pr. Pro Football Focus hele 41,5 point på kast, hvor han er presset af et pass-rush kontra kast, hvor han ikke er presset. Når han er presset, har han kun en passer rating af 71,1 point – 19. bedst i NFL. Det fald af 41,5 procent er størst i hele NFL og et klart bevis for, at Newton ikke er god, når forsvarsspillerne jagter ham.\nOg det er ikke fordi, at han omvendt så løber af sted for mange yards, fortæller Pro Football Focus. I de fem kampe i denne sæson, hvor han var mest under pres, skaffede Newton samlet set kun 33 yards på bare fem løb i situationer, hvor han var presset. Så selvom vi i denne uge flere gange har hørt fortællingen om, at Newton kan undvige presset og omdanne en umulig situation til et stort spil – med benene – er virkeligheden altså en anden.\nI Super Bowl står han over for et Broncos-pass-rush, der er NFLs bedste, og som genererer det største pres statistisk set (34,7 procent af alle dropbacks) af NFLs 32 hold. Samtidig stod de defensive backs tæt i opdækningen, og det kan Broncos, der har NFLs bedste secondary anført af cornerback-trioen Chris Harris, Aqib Talib og Bradley Roby, også gøre og dermed tvinge Newton til at holde en anelse mere på bolden. Mod Falcons skaffede Panthers faktisk hele 155 rushing yards og 7,75 yards pr. carry, men trods det effektive løbeangreb, scorede holdet kun 13 point. Det er stærkt tankevækkende.\nDenvers problem kan dog være, at Carolina gerne holder flere folk tilbage i opdækningen for at passe på Newton. Kun Buffalo Bills kørte flere “max protection”-systemer (syv mand blokerer), og det er er én af forklaringerne på, at Newton i denne sæson kun er blevet ramt af samlet 61 quarterback hits (tredjefærrest i ligaen). Til sammenligning leverede Broncos alene i AFC-finalen 20 hits på Tom Brady.\nMod “max protection”-systemer kan Broncos’ uhyggeligt farlige edge rushers, Von Miller og DeMarcus Miller, lettere komme til kort, fordi de skal igennem noget af et fyldt farvand af blokerende pantere for at komme frem til Newton. Omvendt har de stærke interior linemen som Malik Jackson og Derek Wolfe lettere ved at komme frem, fordi Carolina formentligt ofte vil holde den ekstra beskyttelse i siderne, hvor Miller og Ware er.\nI sejren i december holdt Atlanta samtidig tålmodigt fast ved løbet, selvom det ikke var videre effektivt. Faktisk skaffede Falcons kun 2,57 yards pr. carry, men løb alligevel 30 gange med bolden og var effektive på tredje down (9 af 15 forsøg blev til en første down). Den opskrift betød, at Carolina kun havde bolden på samlet otte serier, det blev kun til 52 angrebsspil (færrest i sæsonen) og en time of possession af kun 24,22 minutter (kortest tid i sæsonen).\nSkrevet med andre ord: Uden egentligt at være voldsomt effektive langs jorden og ved at konvertere størstdelen af de vigtigte tredje downs, holdt Panthers derved Cam Newton på sidelinjen, og når han så kom på banen, var han presset, selvom løbeangrebet statistisk set var mere effektivt end i nogen anden kamp i sæsonen.\nFor Denver Broncos bliver det derfor altafgørende, at holdet ikke opgiver løbet, selvom det måske ikke er videre effektivt. Tiden skal trækkes af uret, og Newton skal ikke have for mange chancer for at sende scoren i vejret – for Peyton Manning kan med stor sandsynlighed ikke vinde en shootout.\nOg kan Broncos have et overmiddelt løbeangreb, kan Manning spille stabilt uden at kaste interceptions, og kan offensiven skaffe otte-ni første downs, har Broncos en chance, fordi forsvaret på sine bedste dage kan holde Panthers-angrebet til 20-23 point.\n3. “Zone read-“løbet rammer klimaks\n“Zone read”-løbet ramte for alvor NFL i 2013, og selvom to quarterbacks – Colin Kaepernick og Russell Wilson – der begge er storforbruger af “zone reads”, var i Super Bowl i alle de tre efterfølgende sæsoner, har spillet først for alvor nået toppen i denne sæson, hvor Cam Newton og Carolina har taget det til nye højder.\nDer var mange, der i 2013 ikke troede, at “zone reads” ville have en lang levetid. De tog fejl. Favoritten til at vinde dette års Super Bowl har tydeligt bevist dette.\nLæs også: Stor optakt til Super Bowl 50\n4. Værre end Dilfer og Grossman\nIfølge Football Outsiders’ dybdeborende statistik (der blandt andet tager højde for modstandernes styrke) er Peyton Manning den værste quarterback, der har startet en Super Bowl, siden 1989. Værre end Trent Dilfer. Værre end Rex Grossman.\nDet er tankevækkende, for det betyder, at Denver i bedste fald går hele vejen til mesterskabet på trods af Manning og ikke på grund af Manning.\nDet havde jeg aldrig troet, at jeg en dag ville skrive…\n5. Mannings eftermæle\nApropos Manning. Han har efter min mening alt andet vinde natten til mandag.\nHvis Denver vinder, vil det uanset, hvordan han præsterer, gavne hans eftermæle. Så vil han slutte på toppen som en vinder – og diskussionen om, hvorvidt han er NFLs bedste quarterback nogensinde, kan fortsætte.\nHvis Denver taber, selvom han spiller godt, vil det ikke have nogen videre betydning for hans eftermæle, for forventningerne var, at han ville få det svært. Kun hvis han spiller elendigt og taber kampen for Denver, inden den reelt er begyndt, tror jeg, at hans eftermæle, som det står inden kampen, vil tage yderligere skade.\n6. Derfor vinder…\nMit bud på kampen: Jeg tror, at Carolina er for stærke til Denver. Oven på to ugers heftig research har jeg ikke rigtigt læst eller hørt om en større fordel, som Denver har, selvom det virker til, at flere og flere er hoppet på Denver-vognen, som ugen er skredet frem. Og jeg medgiver, at Denver kan tage sejren, hvis forsvaret spiller lige så godt, som det gjorde i AFC-finalen. Men samlet ser peger ikke meget i retning af Denver.\nKasteangrebet er især et issue for Denver. Samtidig mener jeg, at Carolina har lille en fordel på special-teams.\nI bedste fald for Denver bliver Carolinas angreb matchet af Broncos’ defensiv, som det vil være vanvittigt at undervurdere igen (som mange – mig selv inklusiv – gjorde det i AFC-finalen). Men Carolina har en klar fordel mod Manning og angrebet, og der skal ikke mange Manning-fejl til, før Panthers trækker fra.\nMit bud: Carolina Panthers vinder Super Bowl med 27-14.\nSøren Hygum Hansen\tNFL\tLeave a comment 07/02/2016 - 01:00 6 Minutes\nSuper Bowl 50: Den store optakt!\nDu får her en tætpakket, detaljerig optakt til Super Bowl 50 næste søndag i Santa Clara mellem Denver Broncos og Carolina Panthers. Læs her alt, hvad du bør vide om kampen.\nContinue reading “Super Bowl 50: Den store optakt!” →\nSøren Hygum Hansen\tNFL\tLeave a comment 31/01/2016 - 20:30 26 Minutes\nSøren Hygum Hansen\tNFL\tLeave a comment 02/02/2014 - 10:58 1 Minute


Forskellen mellem at bruge Photoshop og at være en direkte havkat - Mtv Viser\nForskellen mellem at bruge Photoshop og at være en direkte havkat\nAt ændre fotografier og tilføje et filter til et billede er almindelig praksis i denne tid og alder. Men Savenia mente, at at bruge Photoshop (på sine egne fotografier) til at få sig selv til at 'ligne en supermodel' udgjorde en Havkat .\nInden du forklarer sammenhængen mellem forskellen mellem at oprette en fiktiv online persona med fotos af en anden person i forhold til at forstærke fotos af dig selv, er her en samlet beskrivelse af aftenens helt nye episode. Savenia kontaktede Nev og Max første gang for flere måneder siden og indrømmede, at hun 'ikke var den person, han tror, jeg er.' At 'han' viste sig at være Dylan, der kontaktede de digitale detektiver separat om sin digitale kammerat på fem år. Forestil dig chokket fra trioen, da Savenia faktisk var pigen på billederne - baseret på hende egen ord før møde.\n'Jeg har lagt en masse fotos ud af mig, der ser rigtig godt ud, ligesom Photoshop - og det er jeg ikke sådan. Som du kan se, ser jeg ikke sådan ud, 'tilstod Savenia, da hun og Dylan delte en grådig og kærlig omfavnelse. Men Dylan troede på andet og udtalte, at hun var 'smuk'.\nMen der var stadig mere til historien på Savenias side - og hvorfor hun troede, at hun bedrog Dylan.\n'Jeg var virkelig bange for at møde dig, fordi jeg er en kæmpe. Jeg er virkelig selvbevidst. Jeg føler, at jeg var ved at fiske ham, mine bryster blev photoshoppet, min numse blev photoshoppet. Mit ansigt ser fejlfrit ud. Jeg ser ikke menneskelig ud - jeg ligner en supermodel. Jeg er virkelig slank og kedelig og akavet, og jeg ville bare ikke have, at han skulle se den side af mig. '\nMax var hurtig til at sætte situationen i perspektiv - og hvordan det digitale landskab har ændret sig gennem årene, når det kommer til at dele billeder.\n'Jeg tror på en måde, at vi har ramt det punkt i kulturen på de sociale medier, hvor vi bare forventer, at [i] de fotos, du kommer til at se lidt anderledes ud i virkeligheden,' udtalte han eftertænksomt.\nNev gentog sin medværts følelser og tilføjede, at Savenia ikke så 'så anderledes' ud, og hvis han så hende i forhold til fotoshoppede fotos, ville han absolut genkende hende.\nMens Dylan og Savenia ville op som kæreste og kæreste (!!!) og afslørede under den tre måneders indhentning, at de nu boede i Virginia sammen, gav hendes syn på hendes tidligere adfærd en undervisning Havkat øjeblik. At bruge grafikeditoren med dine egne fotografier og krybbe en andens snapshots som dine egne er ikke det samme, selvom førstnævnte ikke er en helt præcis fremstilling af dig selv. Og selvom Savenia måske engang har troet på, at hun var skyld i Dylan, kommer hun ikke fjernt fra tidligere MTV -svindel.\nÆndrer du dine fotografier på dine sociale medieplatforme - og kan du identificere dig med Savenia? Del dine historier i kommentarerne.\ni håndkøb viagra erstatte walmart\naaron vest og de brølende tyverne


Sogne Portalen Holme: Ny kirkeindsamling\nHvem har ikke rodet lommerne gennem efter en mønt på vej ud af kirken og hørt den lande på bunden af en næsten tom kirkebøsse? Der samles penge ind i hele landet ved hver søndag til gode formål og de mange bække små, bliver til en større å, end de fleste forestiller sig.\nVi skønner at der årligt samles 9-12 mio kr. ind i de danske kirker. Det er mange penge, men vi tænker, at der sagtens kunne komme 25% mere ind fortæller Birger Nygaard fra Folkekirkelige Organisationers Fællesråd (FKOF).\nDe lokale menighedsråd beslutter selv, hvad de vil samle ind til ved søndagens gudstjeneste. Hvert sogn har sine interesser og erfaringen viser, at der kommer mest ind, når man fokuserer på de ting, man har hjerte for, fortæller Birger Nygaard. Derfor skal den traditionelle Kollektliste, med een organisation og et indsamlingsformål til hver søndag nu erstattes af en mere fleksibel liste med tematisk opdeling af årets indsamlingsformål.\nGiv, giv, giv\nPå hjemmesiden Indsamling.folkekirken.dk kan man se de otte temaer for årets kirkeindsamlinger. I adventstiden lægges der ud med Mission i Danmark under overskriften ”Giv mennesker et mødested med Kristus.” Fem organisationer bliver foreslået som modtagere af periodens indsamling og man kan læse, hvad pengene i hvert tilfælde går til. I juletiden skifter formålet til Diakoni, ”Giv mennesker en plads i herberget,” med et hurtigt overblik over det kirkelige sociale arbejde.\nGør en forskel – lokalt og globalt\nFor 100 kr. kan man få 50 liter kaffe på en varmestue, ris til en flygtning i tre måneder eller 10 bibler. Den type oplysninger skal motivere de lokale kirker til at gøre noget ud af indsamlingen. Hvis kirkebøssen ved kirkens udgangsdør ikke skal være alene om at samle penge ind, er der et katalog af ideer til, hvordan kirken kan gøre noget ekstra ud af det. Kagebuffet, cykelsponsorløb og hønseklatbingo er blandt forslagene og det handler ikke alene om flere penge i kassen.\n- Indsamling i kirkerne skal ikke bare være et spørgsmål om kolde penge i kirkebøssen. Vi vil også gerne skabe større entusiasme omkring indsamlingen og forståelse for det arbejde, som gøres i de kirkelige organisationer, slutter Birger Nygaard.\nIndsendt af Leif Sørensen kl. torsdag, december 13, 2012


Skovflåten af Anna Jørgensen og Doris Nielsen – anmeldelser og bogpriser - bog.nu\nSkovflåten forunderlig og farlig af Anna Jørgensen og Doris Nielsen\nSkovflåten - forunderlig og farlig er en rigt illustreret bog spækket med information om den lille mide, som er et voksende problem ikke bare i Danmark, men i hele Europa.\nBogen indledes med den ´Lille skovflåt-håndbog´, der kommer med gode råd til, hvordan man undgår at blive bidt, og hvad man skal gøre, hvis man er blevet bidt.\nBogen kan bruges som nyttigt opslagsværk.\nDer er kapitler om skovflåtens biologi, geografi, flåtbårne sygdomme samt et kapitel om skovflåtens historie, der beretter om, hvordan blodmiden var et problem for mennesker i oldtiden.\nVi er endnu ikke stødt på en boganmeldelse af 'Skovflåten' af Anna Jørgensen og Doris Nielsen i de 312 aviser, blogs og andre medier, vi følger. Men vi har fundet 85.815 andre anmeldelser af bøger.\naf Anna Jørgensen og Doris Nielsen\nUDSOLGT - Hæftet bog, Turbine, ISBN: 9788791926877\nUdgivet 2008.04.01 af Turbine


Venturekapital og start-ups | DLA Piper\nI DLA Piper har vi advokater over hele verden, der arbejder dedikeret med venturekapital, seed-investeringer, growth equity og start-ups.\nVi rådgiver om markedet for venturekapital samt adgang til de rette finansieringskilder og i forhold til at optimere start-ups’ muligheder for at skaffe kapital.\nVi har teams af advokater, som har specialiserede i venturekapital samt rådgivning af iværksættere, nye vækstvirksomheder, private investorer og venturekapitalfonde, strategiske virksomhedsinvestorer og andre institutionelle investorer med deres venturekapitaltransaktioner samt andre strategiske transaktioner. Dette giver os en stærk position, når vi rådgiver nye vækstvirksomheder, venturefonde, business angels samt øvrige investorer på tværs af landegrænser.\nVores nordiske netværk og globale tilstedeværelse i DLA Piper er en stor fordel for virksomheder, der ønsker at investere i Danmark eller i udlandet, og giver adgang til research, værktøjer og viden om kapitalfremskaffelse, crowdfunding, vækstkapital m.v. Vi arbejder tæt sammen med vores specialafdelinger inden for IP & Technology, FinTech, Tax og Employment.\nDLA Piper er endvidere medlem af DVCA – Brancheforeningen for venture- og kapitalfonde i Danmark og har en plads i DVCA’s Juridiske Udvalg.\nVores rådgivning inden for venturekapital og start-ups omfatter blandt andet:\nEtablering og strukturering af selskaber\nTerm sheets og fortrolighedsaftaler\nEjer- og investeringsaftaler\nLedelsesforhold og corporate governance\nKapitalfremskaffelse og fundraising\nIncitamentsordninger, herunder aktieløn og bonus\nVenture Debt og andre låneformer\nFrasalg, omstruktureringer og exits


Sæsonåbning med storsejr - Holbæk Bold- og Idrætsforening\nSæsonåbning med storsejr\nB1903 – HB&I: 0-8 (0-1)\nDen nye sæson betyder, at vi har sagt farvel til årgang 1997, som er blevet senior – og holdet består nu af årgangene 1998 og 1999. Derudover er der kommet tilgang fra nogle spillere fra Kalundborg og Svebølle, hvoraf Nikolaj Frandsen er kommet til Holbæk efter et ophold i Brøndby. Således var der en del ændringer i truppen til turneringsstarten og vi var som hold og trænerteam spændte på både vores eget og på modstandernes niveau.\nKampen lagde fra land med en del sikkert posession-spil fra begge hold. Man skulle lige se hinanden an. Holbæk var dog bedst med bolden og kom det første kvarters tid til nogle ’halve chancer’, som B1903 dog fik afvist. Holbæk overtog langsomt mere og mere af spillet og kontrollerede kampen med en god variation mellem sikker og rolig boldomgang, der vekslede med hurtige temposkift og angreb, pres, genpres og fornuftige omstillinger, når situationerne var til det.\n18. min. 0-1, Mads Bobjerg: Her gik det ikke længere for hjemmeholdet. Et frispark fra venstresiden blev lagt centralt ind i feltet af Mathias Eilstrup. Der blev headet lidt begge veje og en nedfaldsbold endte hos Mads Bobjerg, der resolut bankede bolden i nettet.\nDette mål skulle vise sig at være mere end retfærdigt. For B1903 havde nemlig kun én farlig afslutning i halvlegen. En af deres spillere kom fri i hjørnet af Holbæks straffesparksfelt og vristsparkede hårdt modsat mod fjerneste stolpe. Målmand David Paris dykkede dog flot ned i fuld flyvende længde og fik med det yderste af fingrene hånden på bolden, så den blev dirigeret uden om mål. Virkelig en klasseredning. David udstrålede hele kampen igennem stor autoritet med tydelig kommunikation, sikre indgreb i feltet, var ’god med fødderne’, hvilket var guld værd, fordi han særdeles ofte blev brugt som spilstation af forsvarsspillerne. Det var led i planen om at lokke B1903 langt frem på banen mhp. omstillinger og lange udspark fremad banen, hvis Holbækkerne ikke længere kunne spille sig ud af presset.\nSom halvlegen skred frem kunne Holbæk sagtens med lidt held og dygtighed have øget føringen. Det blev til en del afslutninger. To muligheder kan trækkes frem. Kristian Skovby lavede en flot ’maskeret’ aflevering til Simon Engberg, der på medløbsbolden huggede til ’kuglen’ fra kanten af feltet. Kursen var direkte mod højre kryds i målet og B1903-målmanden præsterede det næsten umulige, nemlig at redde bolden til hjørnespark. Holbæk fastholdt et stærkt pres på B1903. Flere muligheder var lige ved at give mål, blandt andet da Benjamin Maarfelt headede på overliggeren.\nKort efter blev der fløjtet til pause.\nI pausen blev der talt om enkelte justeringer – og om ikke at slække på presset og den fornuftige boldomgang. Alle var enige om, at 0-1 var for lidt set i forhold til antal chancer. Der skulle heller ikke gå lang tid, før der gik hul på bylden.\nB 1903 kom særdeles offensivt ud til 2. halvleg. Tre mand var smidt på ’toppen’ for at jagte en udligning. Og de var virkelig tændte. Holbæk kunne dog med stor dygtighed spille sig udenom det høje pres og det blev til en række flotte angreb.\n48. min. 0-2, Nikolaj Frandsen: Via en hurtig omstilling endte bolden for fødderne af Nikolaj Frandsen lige uden for B1903’s straffesparksfelt. Det var endnu en gang Mads Bobjerg, der serverede en god skrå aflevering bagud fra baglinjen. Frandsen knaldede bolden i kassen ude ved højre stolpe utageligt for målmanden. Super godt oplæg og en klasseafslutning.\nDer skulle kun gå to minutter mere for føringen blev øget.\n50. min. 0-3: Mads Bobjerg: Simon Engberg er lige ved at lykkes med et gennembrud, men bliver blokeret af et hårdt fightende B1903-forsvar. Bolden lander hos Mads Bobjerg, der finter et oplagt skud med højrebenet. Det fikserer dele af forsvaret. Bobjerg triller i stedet bolden over til sit venstreben og kanonerer den i kassen. Flot overblik og teknisk stærkt udført.\n52. min. 0-4, Frederik Ruhr: Holbæk har igen erobret bolden og er ved at etablere et angreb. Fra midten af B1903’s banehalvdel fyrer Holbæks venstrekant-spiller Frederik Ruhr et 30 meter langskud af, som er drøner ind i det lange hjørne. Fantastisk mål og overraskende for alle, der nok ikke havde forventet en afslutning helt derude fra. Frederik Ruhr efter kampen: ”Jeg syntes, målmanden var lidt langt ude – og så tog jeg chancen!”. Og det lykkedes i den grad.\nTre mål på små fem minutter. B1903 var knækket. Og Holbæk blev ved med at fastholde spillet.\n60. min. 0-5, Nikolaj Frandsen: Der var mange flotte aktioner, solidt og kreativt forsvarsspil, sikkert midtzone-spil og varierede angreb. Det står stærkest som den overordnede overskrift efter kampen. Men det mål, der gjorde størst indtryk, var da Nikolaj Frandsen fik bolden 5-6 meter udenfor straffesparksfeltet. Med et klokkerent lodret vristspark hamrede han et projektil afsted i en halv meters højde, hårdt og velplaceret ude ved venstre stolpe, hvor bolden knaldede mod jernstangen, der holder nettet bagud. Målmanden kunne blot se til. Helt fikseret. Og det var vi andre også. Skuddet var så hårdt, at bolden ’slog’ et par gange i luften undervejs.\n74. min. 0-6: Teodor Billeskov: I forbindelse med det vedvarende Holbækpres bliver Teodor Billeskov spillet i højre side af feltet. Efter et enkelt, hurtigt træk sparkede han bolden forbi den fremstormende målmand. Flot og kølig afslutning.\n81. min. 0-7, Simon Engberg: På en medløbsaflevering får Simon Engberg en friløber ind i feltet, hvor han ikke betænker sig, men sender bolden forbi den sagesløse målmand.\n89. min. 0-8, Simon Engberg: Næsten en tro kopi af opspillet til det forrige mål – og også denne gang var Engberg helt sikker i sin afslutning. Dejligt at se det overblik, det altid kræver, når en angriber er alene med en målmand.\nEfter kampen kunne cheftræner Ib Kristensen og coach Henrik Brandrup konstatere:\n”I forsvaret spillede og kommunikerede Kristian Paris, Mathias Eilstrup, Benjamin Maarfelt og Kim Kristiansen virkelig godt – og samspillet med målmand David Paris var stærkt. Ud over enkelte detaljer med at ’stå’ helt korrekt i organisationen og få den helt rigtige støtte fra spillerne længere fremme, løste alle deres opgaver solidt og konstruktivt.\nUdover nytilkomne Nikolaj Frandsen med sine to mål og stærkearbejdsindsats med fremdrift fra 8’er-positionen, var Tor Ømark også en fornøjelse at følge. Fra sin 6’er-position var han med til at give holdet et løft både i det fremadrettede og det defensive. Det offensive spil var varieret, hvor både kanterne og de centrale spillere var gode til at sætte hinanden i scene”.\n”Alle spillere leverede en solid og kreativ indsats med gejst og fight hele vejen igennem. Kun kampens første kvarter var lidt rodet og holdene skulle lige se hinanden an. Herefter sad Holbæk på stort set alt spillet. Enkelte detaljer i spillets forskellige faser kan og skal forbedres yderligere, men hovedindtrykket står særdeles stærkt, hvor alle kæmpede for alle – og alle hver især leverede en mere end godkendt indsats.”\nNæste kamp er næste søndag hjemme mod B1908 kl. 15.15.


Cult Kay-Sar - Øl-klubben.dk\n← Budéjovický Budvar\nBryggeri: Darguner Brauerei (Harboe)\nUdseende: Denne øl fra CULT har en lys gylden farve – en farve som kan sammenlignes med den klassiske pilsnerfarve. Derudover har brygget et med minimalt skum, som er yderst hurtigt aftagende efter ophældning.\nDuft: Der er umiddelbart ikke de store duftnuancer at fornemme, men dog fornemmer man en duft af citrus, som kombineres med en let koffein aroma. Duften tegner ikke udpræget godt for smagen, men det vil vise sig om den alligevel kan overraske.\nSmag: Desværre fortsætter vi i smagen i samme stil som ved duften, nemlig uden de store smagsaromaer. Brygget har en kedelig vandet smag, som er helt blottet for andre smagsindtryk. Den fremstår uden aromaer eller andre tilsatte ingredienser, hvilket er synd.\nVores mening: Efter vores mening er Cult Kay-Sar en skamplet for ølbrygningen og dens kunst. Øllen rummer ingen smagsnuancer overhovedet, hvilket dermed gør det lidt svært at karakterisere den som en øl. Den er kort sagt elendig, og man forstår godt hvorfor CULT har fået sin succes for sine energidrikke og ikke sine øl.\nSet til:12,95 Kr\nKAY-SAR er en spændende og let drikkelig øl med en frisk og middelfyldt karakter udviklet af CULT i samarbejde med en af Tysklands top brygmestre.\nFlaskens udformning og design er helt unik. Flasken er designet til CULT af designeren Jens Vang, efter CULTs ønsker, og der er lagt stor vægt på, at flasken er flot at se på og lækker at røre ved.\nFlasken er udstyret med ”twist off” kapsel og hver kapsel er udstyret med en ternings kombination, som gør det muligt at slå om, hvem der giver næste omgang.


Lavender Breeze / DROPS 213-7 - Gratis strikkeopskrifter fra DROPS Design\nStrikket jakke i DROPS Alpaca og DROPS Kid-Silk. Arbejdet strikkes ovenfra og ned i helpatent med raglan og v-hals. Størrelse XS - XXL.\nTags: jakker, ovenfra og ned, patent, v-hals,\nDROPS Design: Model z-883\n200-250-250-300-300-350 g farve 4010, lys lavendel\n75-100-100-125-125-125 g farve 09, lys lavendel\nDROPS træknap, cedertræ NR 511: 4-4-5-5-5-5 stk i alle størrelser.\nPATENTMASKE (gælder forkanterne):\nFra retsiden: Strik 1 ret i masken under næste maske.\nFra vrangen: Strik masken vrang.\nTag ud til raglan på hver side af vrangmaskerne med mærke i (= raglanmaskerne), dvs tag ud i retmasken og omslaget som ligger nærmest raglanmasken. Der tages 2 masker ud på hver side af raglanmaskerne (= 16 masker taget ud på udtagningspinden). Alle udtagninger gøres fra retsiden!\nTag 2 masker ud i retmasken og omslaget ved at strikke 3 masker i masken og omslaget således: Strik masken og omslaget ret sammen, men vent med at løfte masken og omslaget af, slå om højre pind og strik samme maske og omslag ret sammen én gang til (= 2 masker taget ud). Videre strikkes de nye masker i helpatent (A.1/A.2), men vær opmærksom på at på første pind efter udtagningen skal den ene udtaget maske strikkes ret uden at strikkes sammen med omslag, da omslaget ikke er lavet endnu.\nUDTAGNING TIL V-HALS:\nTag ud til v-hals i retmasken og omslaget som ligger nærmest forkanten i hver side mod midt foran. Alle udtagninger gøres fra retsiden!\nTag 2 masker ud i retmasken og omslaget på samme måde som forklaret i udtagning til raglan.\nTag ind i siderne på ryg- og forstykke og under ærmerne i maskerne som ligger nærmest vrangmasken med mærke i midt under ærmet/i siderne på ryg- og forstykke.\nAlle indtagninger gøres på en pind/omgang hvor omslaget og retmasken skal strikkes ret sammen!\nTAG 2 MASKER IND MOD HØJRE SÅLEDES (dvs start 3 masker + 2 omslag før vrangmasken med mærke i): Løft første retmaske og omslag over på højre pind som om de skulle strikkes ret sammen, strik 1 vrang, løft den løse maske og omslaget over vrangmasken, løft masken tilbage på venstre pind, løft masken og omslaget over masken som blev sat tilbage på venstre pind, løft til sidst den sidste maske over på højre pind (= 2 masker taget ind).\nLuk af til knaphul på venstre forkant (når tøjet er på). Luk af fra retsiden i begyndelsen af pinden således: Strik de 3 første masker i forkanten som før, slå om, strik de 2 næste masker ret sammen, og strik derefter videre som før. På næste pind (vrangen) strikkes omslaget ret så der bliver hul.\nFørste knaphul lukkes ca 2 cm efter sidste udtagning til v-hals. Derefter lukkes de 3-3-4-4-4-4 næste knaphuller med ca 9½-10-8½-9-8-8 cm mellem hver.\nOBS: Hvis strikkefastheden ikke stemmer i højden, vil dette påvirke knaphullernes placering. Mål tøjet når v-halsen er færdig, og tilpas eventuelt placeringen af 4-4-5-5-5-5 knaphuller på det mål som er tilbage på forstykket.\nFørst strikkes der 2 løse halskanter (én til hvert forstykke). Disse sættes ind på rundpinden når der slås masker op til hals som forklaret i opskriften (halskanterne sys senere sammen midt bagpå, og sys derefter til halsudskæringen bag i nakken).\nVidere strikkes bærestykket frem og tilbage på rundpind fra midt foran, ovenfra og ned. SAMTIDIG tages der ud til v-hals og raglan. Ærmerne strikkes rundt på strømpepinde/lille rundpind, ovenfra og ned.\nOBS: Alle maskeantal som opgives når der strikkes helpatent, er uden omslag fordi omslagene tælles sammen med retmasken som 1 maske.\nHØJRE HALSKANT (når tøjet er på):\nSlå 7 masker op på pind 4 med 1 tråd Alpaca og 1 tråd Kid-Silk (= 2 tråde). Strik således:\n1.PIND (vrangen): Strik vrang.\n2.PIND (retsiden): Strik 1 ret, 1 PATENTMASKE – læs forklaring over, 2 ret, 1 patentmaske, 2 ret.\n3.PIND (vrangen): Strik 2 ret, 1 vrang, 2 ret, 1 vrang, 1 ret.\nGentag 2. og 3.pind til halskanten måler ca 13-13-13-16-16-16 cm (afslut efter en pind fra vrangen). Klip tråden og læg arbejdet til side.\nVENSTRE HALSKANT (når tøjet er på):\n2.PIND (retsiden): Strik 2 ret, 1 patentmaske, 2 ret, 1 patentmaske, 1 ret.\n3.PIND (vrangen): Strik 1 ret, 1 vrang, 2 ret, 1 vrang, 2 ret.\nGentag 2. og 3.pind til halskanten måler ca 13-13-13-16-16-16 cm (afslut efter en pind fra retsiden).\nSæt derefter disse 7 masker på rundpind 5, klip ikke tråden, men slå 51-53-59-59-59-59 nye masker op på pinden (= maskerne over ærmerne og bagstykket), og strik derefter de 7 masker fra højre halskant som før = 65-67-73-73-73-73 masker på pinden. De yderste 7 masker i hver side kaldes nu forkant.\nSæt 1 mærke efter forkanten i begyndelsen af pinden midt foran. Videre strikkes bærestykket som forklaret under. Bærestykket skal måles fra dette mærke.\nSkift til rundpind 5 og strik første pind således fra vrangen:\nStrik 7 kantmasker som før, * slå om, tag 1 maske løs af pinden som om den skulle strikkes vrang, strik 1 ret *, strik fra *-* til der er 8 masker tilbage på pinden, slå om, tag 1 maske løs af pinden som om den skulle strikkes vrang, og afslut med 7 kantmasker som før.\nTæl 8 masker (= forstykke), sæt 1 mærke i næste maske (= raglanmaske), tæl 11-11-13-13-13-11 masker (= ærme), sæt 1 mærke i næste maske (= raglanmaske), tæl 23-25-27-27-27-31 masker (= bagstykke), sæt 1 mærke i næste maske (= raglanmaske), tæl 11-11-13-13-13-11 masker (= ærme), sæt 1 mærke i næste maske (= raglanmaske). Der er 8 masker tilbage på forstykket efter sidste mærke.\nNæste pind strikkes således fra retsiden: Strik 7 kantmasker som før, strik A.1 til der er 8 masker tilbage på pinden (= 25-26-29-29-29-29 rapporter à 2 masker), strik A.2 (= 1 maske), og afslut med 7 kantmasker som før.\nFortsæt mønsteret frem og tilbage således. SAMTIDIG tages der ud til RAGLAN og V-HALS som forklaret under. HUSK PÅ STRIKKEFASTHEDEN!\nNår der er strikket totalt 6-6-6-6-4-4 pinde frem og tilbage med A.1/A.2 (og næste pind skal strikkes fra retsiden), tages der ud til RAGLAN – læs forklaring over (= 16 masker taget ud på udtagningspinden).\nTag ud således på hver 8.-8.-8.-8.-6.-6. pind (dvs på hver 4.-4.-4.-4.-3.-3. pind med synlige patentmasker i højden) totalt 8-9-10-11-13-14 gange i højden.\nSAMTIDIG når der skal tages ud til raglan den 3.-3.-2.-2.-5.-5.gang i højden, tages der også ud til V-HALS i hver side mod midt foran – læs forklaring over. Tag ud til v-hals totalt 5-5-6-6-6-7 gange i højden (når udtagningen til v-hals er færdig, er der 1-2-3-4-3-3 udtagninger tilbage til raglan).\nNår alle udtagninger til raglan og v-hals er færdige, er der 213-231-257-273-305-325 masker på pinden.\nFortsæt A.1/A.2 frem og tilbage med 7 kantmasker i hver side mod midt foran som før - husk KNAPHUL på venstre forkant - læs forklaring over.\nNår arbejdet måler 18-20-22-24-26-28 cm fra mærket som blev sat ved halsen (arbejdet måler ca 22-24-26-28-30-32 cm fra skulderen), deles bærestykket til ryg & forstykke og ærmer. Dvs næste pind strikkes således fra vrangen:\nStrik 34-36-40-42-46-50 masker som før (= forstykke), sæt de næste 45-49-55-59-67-69 masker på 1 tråd til ærme, slå 5 nye masker op på pinden (= i siden under ærmet), strik 55-61-67-71-79-87 masker som før (= bagstykke), sæt de næste 45-49-55-59-67-69 masker på 1 tråd til ærme, slå 5 nye masker op på pinden (= i siden under ærmet), og strik de resterende 34-36-40-42-46-50 masker som før (= forstykke).\n= 133-143-157-165-181-197 masker. Sæt 1 mærke i den midterste af de 5 masker som blev slået op under ærmet i hver side. Lad mærkerne følge med i arbejdet, de skal bruges lidt senere når der skal tages ind i siderne på ryg- og forstykke.\nFortsæt frem og tilbage med helpatent og 7 kantmasker i hver side mod midt foran som før.\nNår arbejdet måler 8 cm fra delingen, tages der 2 masker ind på hvert forstykke ved at tage 2 masker af patentmaskerne, som ligger nærmest vrangmasken med mærke i siderne – læs INDTAGNINGSTIPS. Dvs på venstre forstykke (når tøjet er på) tages der 2 masker ind til højre, og på højre forstykke tages der 2 masker ind mod venstre = 129-139-153-161-177-193 masker.\nNår arbejdet måler 18 cm fra delingen, tages der ind på samme måde på bagstykket (dvs der tages 2 masker ind mod venstre i begyndelsen af bagstykket, og 2 masker ind mod højre i slutningen af bagstykket) = 125-135-149-157-173-189 masker.\nStrik videre til arbejdet måler 30 cm fra delingen i alle størrelser (der er ca 4 cm tilbage til færdigt mål, prøv eventuelt jakken og strik til ønsket længde).\nSkift til rundpind 4. Strik rib frem og tilbage (= 1 ret / 1 vrang) med 7 kantmasker i hver side som før – på første pind strikkes omslagene ret sammen med retmaskerne. Når ribben måler 4 cm, lukkes der løst af med ret over ret og vrang over vrang – læs AFLUKNINGSTIPS! Jakken måler ca 56-58-60-62-64-66 cm fra skulderen og ned.\nSæt de 45-49-55-59-67-69 masker fra tråden i den ene side af arbejdet på strømpepinde eller lille rundpind 5, og strik 1 maske i hver af de 5 masker som blev slået op under ærmet = 50-54-60-64-72-74 masker.\nSæt 1 mærke i den midterste af de 5 masker som blev slået op under ærmet. Lad mærket følge med i arbejdet, det skal bruges lidt senere når der skal tages ind midt under ærmet.\nStrik rundt ifølge A.3, SAMTIDIG på 8.omgang (dvs på 4.synlige omgang med patentmasker), tages der 4 masker ind midt under ærmet – læs INDTAGNINGSTIPS (tag 2 masker ind mod venstre efter masken med mærke i, og tag 2 masker ind mod højre før masken med mærke i).\nTag ind således på hver 8.-8.-8.-8.-6.-6.omgang (dvs på hver 4.-4.-4.-4.-3.-3. synlige omgang med patentmasker) totalt 3-3-4-5-5-5 gange i højden = 38-42-44-44-52-54 masker.\nStrik videre til ærmet måler 41-40-38-37-36-35 cm fra delingen (der er ca 4 cm tilbage til færdigt mål, prøv eventuelt jakken på og strik til ønsket længde).\nSkift til strømpepinde 4. Strik rundt i rib (= 1 ret / 1vrang) – på første omgang strikkes omslagene ret sammen med retmaskerne. Når ribben måler 4 cm, lukkes der af med ret over ret og vrang over vrang – husk AFLUKNINGSTIPS! Ærmet måler ca 45-44-42-41-40-39 cm fra delingen. Strik det andet ærme på samme måde.\nSy halskanten sammen midt bagpå så sømmen vender indad. Stræk halskanten let og sy den til halsudskæringen bag i nakken. Sy knapperne i på venstre forkant.\nOpdateret online: 03.11.2020\nRettelse: Diagram A.3 lagt til for at forklare patent strikket rundt på ærmerne.\nRettelse: Antal knapper og placering af knaphul\n= slå om pinden, tag 1 maske løs af pinden som om den skulle strikkes vrang\nTak for at du vælger en opskrift fra DROPS Design. Vi arbejder hårdt for at udgive opskrifter som er korrekte og enkle at forstå. Alle opskrifter er oversat fra norsk og du kan altid se originalopskriften (DROPS 213-7) for mål og udregninger.\nKommentere opskrift DROPS 213-7


Dildo sexlegetøj populært i årtier\nSkrevet: September 05, 2016\nKategorier: Analdildo , Dildo , Dildoer , Dobbelt dildo , Granit , MaleSation , Sten\nTags: malesation , dildo , anal\nGennem årtier har sexlegetøj været populært. En billig dildo kan mange huske at have haft på et eller andet tidspunkt. Og variationer er mange. De kommer i alverdens materialer som glas, træ, sten og silikone. Med hver deres egenskaber og specielle højdepunkter.\nSilikone dildo det sikre valg\nEr du i tvivl om hvad du skal vælge, så anbefaler vi sexlegetøj lavet af silikone. Her får du et kropsvenligt materiale. Uden ftalater og dermed ikke skadeligt for kroppen. Men dildoer kommer naturligvis også i mange andre naturlige materialer. Eksempelvis som en glasdildo eller stendildo. Du kan sågar få en dildo skåret i træ. Et virkelig unik produkt som de


»Det var som at blive begravet levende« - Avisen.dk\n»Det var som at blive begravet levende«\nBBC-journalisten Alan Johnston slap onsdag fri efter fire måneders kidnapning i Gaza. Han blev holdt fanget i et rum uden vinduer og levede af kartofler og brød.\n• Hamas vandt over røverfamilie\n4. juli 2007 19:18\nDet sparsomme hår var vokset længere. Og kinderne var sunket ind efter 114 dage i fangenskab, hvor menuen udelukkende bestod af brød, ost og kartofler. Men smilet var til gengæld enormt på Alan Johnstons slidte ansigt, da han i går blev løsladt efter fire måneder som gidsel hos en islamistisk gruppe i Gaza By.\n»Det var som at blive begravet levende. Helt fjernet fra verden og af og til skrækindjagende,« sagde BBC-journalisten om sin gidseltagning efter løsladelsen.\nMed sine 114 dage som gidsel er Johnston den journalist i Gaza, der har været bortført i længst tid nogensinde. Den 12. marts blev han tvunget ind i en bil af bevæbnede mænd fra en magtfuld, kriminel klan.\nIntet bad i fire måneder\nDen første måned fik han lov at være i et rum, hvor han kunne se solen. De næste tre måneder tilbragte han i et lille rum uden vinduer og fik kun besøg af gidseltagerne, som han beskriver som »ubehagelige og uvenlige«. En enkelt gang blev han lagt i lænker i 24 timer, og han kom aldrig i nærheden af et bad.\nHans kidnappere blev mere og mere nervøse under gidseltagningen. I juni overtog Hamas kontrollen over Gaza og satte straks eftersøgninger i gang efter Johnston. Gidseltagerne svarede igen ved at tvinge Johnston til at indspille et videobånd, hvor han med et bombebælte om livet advarede Hamas mod at angribe Islams Hær.\n»Det var et absolut, enormt pres. Det var en kamp for at holde sammen på sine tanker. Jeg drømte, helt bogstaveligt drømte, mange gange om at være fri igen. Men jeg vågnede altid op i rummet,« sagde Johnston på et pressemøde efter at have spist en stor frokost og fået sit første bad i 114 dage.\n»Jeg er o.k.«\nJohnstons kidnapning fik opmærksomhed over hele verden og er blevet kritiseret af både palæstinensiske ledere, FN s generalsekretær og af over 200.000 personer, der har skrevet under på en fordømmelse af kidnapningen.\nSamtidig har Johnston imponeret med sin professionalisme under hele gidseltagningen. Selv da han tonede frem på al-Jazeera med bombebælte om livet, leverede han en oplæsning, der var holdt i samme, rolige stemme som de indslag, han har leveret hundredevis af fra Gaza for BBC.\nPå trods af de 114 dage i fangenskab virkede den 45-årige journalist i fin psykisk form, da han mødte pressen i går.\n»Jeg føler det, som om jeg er o.k. Det var et ekstraordinært niveau af stress og psykisk pres i lang tid. Jeg ved ikke, hvordan jeg vil have det på længere sigt, men jeg har det så godt, som jeg nu kan have det,« sagde han.\nJohnstons vågne mareridt sluttede, efter Hamas satte ekstra pres på gidseltagerne i sidste uge. Deres hovedkvarter blev omringet, Hamas lukkede for strøm og vand, og mindst fem medlemmer af den kriminelle familie bag Islams Hær blev arresteret. Kidnapperne reagerede ved at slå Johnston for første gang i hans kidnapningstid. Men til sidst indgik de en aftale med Hamas.\n»Da de slap mig ud af bilen, var der bevæbnede mænd overalt, så jeg tænkte: åh nej, det er flere kidnappere . Men så så jeg Fayed Abu Shammala, som jeg har arbejdet sammen med i tre år, og det var et fantastisk øjeblik, for først da, virkelig først da, turde jeg tro på, at det var ovre,« siger Johnston til BBC.\nAlan Johnston skal nu have en velfortjent ferie, inden han beslutter, om han igen skal dække Mellemøsten som journalist. Og så skal han vænne sig til sin nye frihed.\n»Det er svært at tro på, at jeg ikke vågner i det værelse igen.«\nDen 45-årige BBC-journalist Alan Johnston var den eneste vestlige journalist, der permanent var udstationeret i Gaza.\nDen 12. marts blev han kidnappet af bevæbnede mænd på vej hjem fra sit kontor.\n9. maj tog gruppen Islams Hær ansvaret og offentliggjorde billeder af Johnston. Gruppen ledes af den kriminelle Dugmush-familie i Gaza.\n1. juni krævede gruppen, at Storbritannien frigav fængslede terrorister i bytte for Johnston. De krævede angiveligt også 25 millioner kroner i løsesum.\n15. juni overtog den islamistiske bevægelse Hamas kontrollen over Gaza.\n24. juni offentliggjorde Islams Hær en video, hvor Johnston er iført et bombebælte.\n4. juli frigav gruppen Johnston efter Hamas havde haft gruppens hovedkvarter omringet i flere dage.


Romantiske rejser for to - tre tips til smukke øer i Europa | Europæiske ERV\nRomantiske rejser for to - tre tips til smukke øer i Europa\nNår man snakker om romantiske rejser, og særligt romantiske rejser i Europa, er det ofte, om end ikke altid, steder som Paris, Rom og Venedig, der figurerer som topkandidater. Det er ikke spor underligt, da disse steder har fantastisk meget at byde på, når det gælder kærlighed og romantik.\nVi vil dog gerne inspirere dig og din partner til at besøge nye og måske lidt anderledes europæiske destinationer, som også har et romantisk og kærlighedsfuldt skær over sig. Du får derfor tips til tre øer, der er et besøg værd og egner sig perfekt til en romantisk rejse for to.\nKorsika – en blanding mellem det franske og italienske\nDen smukke og fredelige franske middelhavsø Korsika, som også er kendt for at være Middelhavets fjerdestørste ø og Napoleon Bonapartes fødested, ligger midt i Genovabugten. Øen beskrives ofte som en fransk perle med et italiensk islæt. Her mødes fjelde, høje bjerge, solbeskinnede strande, maleriske kystlandskaber og tætte skove.\nØens hovedstad Ajaccio minder med dens lange, palmebesmykkede strandpromenader lidt om den franske riviera, men med en mere rustik og lidt slidt charme. Her kan I shoppe løs i hovedgaden eller slentre rundt i de hyggelige stræder, der præges af pastelfarvede huse, restauranter, barer og caféer. Et romantisk tip er at besøge det lokale marked Place Foch og nyde de lokale charcuterier og østers – naturligvis sammen med en flaske af Korsikas mange lokalproducerede vine.\nEuropas smukkeste vej\nPå Korsika kan I sagtens komme rundt med bil, og der er masser at se og gøre for jer, der elsker at tage på opdagelse. Blandt andet kan man besøge vejen mellem hovedstaden og Ajaccio og den lille by Calvi. Vejen beskrives ofte som en af Europas smukkeste og snor sig langs et fantastisk bjerglandskab med panoramaudsigter og små byer. Et absolut must på en rejse til Korsika er at besøge den smukke by Bonafacio, som ligger på den sydlige del af øen. Byen deles i to af en fjord, så den ældste del af byen ligger højt oppe på en hvid kalkstensklippe ud over det turkisblå hav. Gå heller ikke glip af en bådtur til den kridhvide strand Plage de Saleccia, en af de smukkeste strande på Korsika.\nMadeira – blomsterøen i Atlanterhavet\nI det nordlige Atlanterhav ligger den grønne vulkanø Madeira, som hører under Portugal. Øen kaldes ofte for Atlanterhavets perle og tilbyder storslået natur, smukke farver og forbløffende byer. For den eventyrlystne romantiker er Madeira det perfekte match, da øen er et vandringsmekka med en masse ruter, der kan udforskes af såvel nybegynderen som den erfarne vandrer. Så husk at pakke vandreskoene.\nDet vigtigste sted Funchal, som I uden tvivl bør besøge, ligger langs øens sydkyst. Med aner fra 1400-tallet tilbyder byen en smuk blanding mellem det gamle og nye, hvor historiske bygninger står side om side med moderne arkitektur. Her kan I begive jer rundt mellem fortryllende parker og brostensgader, kigge ind i historiske stræder, katedraler og kirker, besøge spændende museer, restauranter og caféer og bruge timevis på det lokale marked Mercado dos Lavradores. Et tip, når I besøger Funchal, er at tage tovbanen op til den botaniske have, hvor I kan nyde udsigten såvel som den smukke blomsterhave.\nSol og svømmeture\nTrænger I til en lækker solskinsferie, hvor I kan komme til at bade, er Madeira det perfekte valg. Her kan I være sikre på at få en varm og skøn ferie, uanset hvornår på året I rejser. Når det gælder strande og svømmeture, lokker vulkanen Madeira med sine mange mørke lavasandstrande og stenstrande. Nogle af de mest populære strande er Praia Formosa, Ribeira Brava og Calheta. Trives du og din partner bedre med traditionelle lyse sandstrande, har man også importeret lyst sand og anlagt kunstige strande. Vandet omkring Madeira er indbydende og klart, og den behagelige temperatur inviterer til mange skønne snorkelture. I kan også føle jer trygge, når I bader, da Madeira har et veletableret og velfungerende system af livreddere, som holder styr på det klare, blå vand.\nBliver I trætte af solbadning og havvand, er en tur til den maleriske by Porto Moniz et must! Her kan I nyde en tur i en af de mange naturlige vulkanpools, som er skabt af størknet lava. Her kommer lokale såvel som turister for at køle ned i det krystalklare vand. Byen er også i sig selv et besøg værd. Her kan I slentre langs strandpromenaden eller besøge den gamle fæstning João Batista, som blev bygget i 1730 for at beskytte byen mod angreb fra sørøvere. Nu er fæstningen blevet restaureret og ombygget, og i dag indeholder den Madeiras akvarium med over 70 forskellige arter, der er typiske for regionen.\nCapri – kærlighedens ø\nDen sagnomspundne ø Capri hører under Italien og ligger i den sydlige del af Napolibugten lige ud for Sorrentohalvøen. Blot en times færgetur fra den livlige millionby Napoli rejser den klipperige og fantastisk smukke kalkstensø sig fra det klare, blå vand. Øen omtales ofte som en paradisø, hvor det hyggelige og traditionelle landsbyliv møder det fartfyldte og eksklusive. Er I på udkig efter romantik, glamour, storslået natur og en stor portion historie, er Capri lige noget for jer.\nCapri og Anacapri\nDe to hovedbyer på øen hedder Capri og Anacapri, og når I ankommer til øen, kommer I til den hyggelige havn Marina Grande, som er øens største havn. Et godt tip er at tage med på nogle af de mange bådture, som afgår fra havnen, så I kan udforske Capri fra vandsiden. I kan blandt andet besøge Grotta Azzura, den blå grotte, som har fået sit navn fra den måde, hvorpå solens stråler siver ind i grotten og farver vandet blåt.\nFra havnen kan I nemt tage videre op til bymidten i Capri med kabelbane. Højt oppe i bymidten er der masser at udforske. Foruden de mange hyggelige caféer lokker førsteklasses shopping og romantiske restaurantmiddage, der typisk afsluttes med øens iskolde specialitet limoncello, ligesom den lille, men kendte parfumefabrik Carthusia også er et besøg værd. Det siges, at munkene har fremstillet parfumen siden 1380’erne. Munkene boede i klosteret og har også lagt navn til parfumen. Til duften anvendes der hovedsageligt lokale ingredienser fra øen, blandt andet rosmarin fra bjerget Monte Solaro.\nTovbane og Villa San Michele\nEt must, når I besøger øen, er at tage tovbanen op fra byen Anacapri til bjerget Monte Solera, som med sine 589 meter over havet er Capris højeste punkt. Herfra kan I nyde en storslået udsigt over øen, Napolibugten, Sorrento og Amalfikysten. I Anacapri ligger også Villa San Michele, som den svenske læge og forfatter Alex Munthe lod bygge i 1890’erne. Den hvide villa kan bryste sig af en smuk udsigt over havnen i Anacapri og en fantastisk farvestrålende have. Dette er ganske enkelt et must på rejsen til Capri.\nAndre smukke øer i Europa\nListen over smukke øer i Europa er lang, og særligt Sydeuropa og Middelhavet er spækket med postkortskønne øer såsom Mallorca, Malta og Kreta. Herunder har vi oplistet 5 andre smukke øer i Europa, som bestemt er et besøg værd.\nUndgå eventuelle bekymringer, hvis der skulle ske noget uforudsigeligt på rejsen, ved at tegne en rejseforsikring for dig og din partner. ERV har en omfattende rejseforsikring til en god pris, som beskytter både dig og din bagage på rejsen samt dit hjem og din bil derhjemme. Læs mere om vores rejseforsikring her.